Жанубий Шарқий Осиёдаги пальмазорларда ишловчи аёллар ҳамон капиталистларнинг таҳқирли муомаласи қурбонлари бўлиб қолмоқдалар - | Hizb-Uzbekiston.info\nHome›МАТБУОТ БАЁНОТИ›Жанубий Шарқий Осиёдаги пальмазорларда ишловчи аёллар ҳамон капиталистларнинг таҳқирли муомаласи қурбонлари бўлиб қолмоқдалар\nЖанубий Шарқий Осиёдаги пальмазорларда ишловчи аёллар ҳамон капиталистларнинг таҳқирли муомаласи қурбонлари бўлиб қолмоқдалар\nЖорий йил 19 ноябр куни «Ассошиэйтед Пресс» ахборот агентлиги Индонезия ва Малайзиядаги пальмазор-хурмозорларда ишловчи аёлларнинг ёмон муомала ва эксплуатация қурбони бўлаётганлари ҳақида хабар қилди. Масалан, маошнинг пастлиги, санитария муҳофазасининг йўқлиги, ғайриинсоний меҳнатлар билан шуғулланиш, жинсий тажовуз ва зўрлаш таҳдиди каби. «Ассошиэйтед Пресс» Индонезия билан Малайзиянинг барча минтақаларидаги камида 12 компаниянинг 30дан ортиқ аёллари билан суҳбат ўтказди.\nМаълумки, пальма ёғи кўплаб маҳсулотларда ишлатилади. «L’Oréal», «Unilever», «Procter & Gamble», «Avon», «Johnson & Johnson» каби қиймати 530 миллиард доллар бўлган косметика саноатининг энг йирик савдо брендлари ҳам пальма ёғидан фойдаланишади. Дунёда энг кўп пальма ёғи ишлаб чиқарувчи давлат Индонезия бўлиб, унинг пальмазорларида 7.6 миллиондан зиёд хотин-қизлар меҳнат қилади ва Хотин-қизлар масалалари вазирлиги берган маълумотга кўра, бу жами ишчи кучининг тахминан ярмини ташкил этади. Индонезия билан Малайзия бутун дунё бўйича пальма ёғи бозорига ҳукмронлик қилади. Бу икки давлатнинг бирида 14 миллион, иккинчисида 6 миллион гектар ер майдони пальма плантациясига ихтисослашган. Бироқ, бунинг салбий жиҳати шундаки, Индонезиядаги 14 миллион гектарлик пальмазорнинг тенг ярмига хусусий компаниялар, жумладан, ажнабий компаниялар эгалик қилади. Дарҳақиқат, хусусий ҳосилдор ерлар Индонезиядаги миллий пальма мойи саноатининг 60 %ини ташкил қилади. Бундай сиёсат модели қишлоқ хўжалик ерлари эгалигида адолатсизликка олиб келди. Чунки Индонезияда, аҳолининг атиги 1 фоизигина қишлоқ хўжалик ресурслари, ер ва далаларнинг 59 фоизига эгалик қилади. Бундан ташқари, Индонезия билан Малайзия тропик ўрмонларга зиён етказилаётганига қарамай, пальма плантацияларини кенгайтиришда давом этмоқда. Шунингдек, бу икки давлат режимлари ерларнинг хусусийлаштирилишини кенгайтиришган ҳамда кам ҳақ олувчи ишчи аёлларнинг хусусий секторлар томонидан эксплуатацияси қилинаётганига панжа орасидан қараб келишади.\nМаълумки, аёллар миллиардлаб пул айлантирувчи йирик компанияларнигина эмас, балки шу билан бирга капиталистик тузумнинг ҳам қурбони бўлмоқдалар. Капиталистик тузум эса, аёл кишига ишлаб чиқариш воситаси, арзон мардикор ҳамда йирик компания ва ҳукуматларга катта даромад келтирувчи иқтисодий товар деган назарда қарайди, холос. Айни тузум ҳукмрон экан, хотин-қизлар капиталистик косметика саноатини бойитувчи пальмазорларда мардикор бўлиб қолмоқдалар. Ҳақиқатдан ҳам, бу мусулмон юртлари ҳукмдорларида ўз халқларини ҳимоя қилишга оид, айниқса, капитализмга бошқалардан кўпроқ ўлжа бўлиб қолаётган аёллар борасида исломий кўзқараш етишмайди. Бундан ташқари, улар мулк эркинлигига асосланган капиталистик қишлоқ хўжалик сиёсатини татбиқ қилишмоқда. Ушбу эркинлик бўйича эса, бир сиқим элита манфаатига эмас, бутун инсонлар манфаатига хизмат қилмоғи лозим бўлган стратегик ерлардан жуда катта қисмини хусусий ва ажнабий секторларга мулк қилиб берилган.\nКапиталистик тузум давлатнинг инсонлар ҳуқуқларини ҳимоя қилиш ролини чеклаб қўйган экан, Халифалик тузуми бу тузумдан бутунлай фарқ қилади. Росулуллоҳ A\n«الإِمَامُ رَاعٍ وَهُوَ مَسْؤُولٌ عَنْ رَعِيَّتِهِ»\n«Имом-халифа ўз фуқароси устида жавобгардир», дея марҳамат қилганлар. Шунинг учун фуқаро эҳтиёжларини қондиришда Исломда давлатнинг роли жуда муҳимдир. Давлатнинг асосий вазифаси фуқарога хизмат қилиш, уларнинг ҳар бирининг эҳтиёжини ғамхўрлик билан қондириб, бечораларини ҳимоя қилиш ва ҳар қандай турдаги зулмни даф қилишдан иборат. Ислом тузуми мавжуд бўлса, аёлларнинг меҳнат муҳожирлари бўлишига ва ҳар қандай турдаги эксплуатация қурбони бўлишига ҳаргиз йўл қўйилмайди. Ваҳоланки, ҳозирда миллионлаб аёллар шуларнинг қурбони бўлаётир. Ислом давлати бу нарсаларга бутунлай барҳам беришга ҳаракат қилади. Шу билан бирга, Исломда аёл қишига номус, деб қаралади, арзон мардикор деб эмас. Аксинча, аёл кишига имтиёз, ҳурмат-икром берилди, эри, отаси ва ака-укаси каби эркак кишининг валийлиги-васийлиги остига киритилди. Яъни, бу эркаклар аёлга доимо боқиш вазифасини оладилар. Қачон аёл олдида боқувчи қариндошлари қолмаса, унинг молиявий эҳтиёжларини таъминлаш давлатнинг зиммасига ўтади. Бунга қўшимча, Ислом ерларнинг бой элита томонидан монополия қилинишига йўл қўймайди. Одамларнинг турмуш даражасини яхшилашга ёрдам бўлсин учун ерга индивидуал эгалик қилишни осонлаштирди. Бундан ташқари, Исломда нефть, газ ва минерал каби табиий бойликлар кўп бўлган ерларни хусусий мулкка айлантириш ҳаром қилинди. Бу бойликларни барча фуқаро фойдаланиши лозим бўлган омма мулкларига қўшилди. Шунинг учун Халифалик давлати заиф ва камбағалларни бой ва зўрларнинг эгоистлигидан ҳимоя қилади. Зотан, аёл кишини унга муносиб бўлган ҳуқуқ ва шарафини ҳимоя қилувчи ягона давлат Халифалик давлатидир.\n«Ким Менинг эслатмамдан юз ўгирса, бас, албатта унинг учун танг—бахтсиз ҳаёт бўлур ва Биз уни қиёмат кунида кўр ҳолда тирилтирурмиз» [Тоҳа 121]\nҲалабдаги аёллар ва гўдакларнинг қирғинга, очликка учраётгани уларни мудофаа қилишга киришишингиз учун кифоя қилмайдими?!!! Қирғиз режими Ҳизб ут-Таҳрирга аъзо аёлларни қамоққа олишда давом этмоқда Гўё Ливан минглаб аёллар ва болалар кўчиб келишидан олдин энг яхши вазиятда бўлгандек…! Илмоний режим ўзини қулашидан огоҳлантирмоқда ва кучини аёлларга кўрсатмоқда\n«Маккаи Мукаррама ҳужжати» зараркунандаларнинг зарарли ҳужжатидир


Европа парламенти Хуан Гуайдони Венесуэла президенти сифатида тан олди\n14 апрел 2021, Тошкент вақти: 20:12\nЕвропа парламенти мухолифат лидери Хуан Гуайдони Венесуэланинг “ягона ва қонуний вақтинчалик президенти” сифатида тан олди.\nБундан аввал Европа давлатлари амалдаги президент Николас Мадуро муддатидан олдин президентлик сайлови ўтказилишини эълон қилмаса, Гуайдони тан олиши ҳақида огоҳлантирган эди. Бироқ Мадуро бу талабни бажармади.\nХуан Гуайдони АҚШ, Канада ва Лотин Америкасининг қатор мамлакатлари президент сифатида тан олган. АҚШ президенти Дональд Трамп ўзини вақтинча президент деб эълон қилган парламент раиси Хуан Гуайдо билан телефон орқали мулоқот ўказиб, уни қўллаб-қувватлади.\nАйни пайтда Хуан Гуайдо Николас Мадуро ҳукуматини унинг оиласига босим ўтказаётганликда айблади.\nУнинг айтишича, полициянинг махсус бўлинмаси аъзолари унинг уйига келиб, хотини билан суҳбатлашган. Хуан Гуайдо унинг оила аъзоларига бирор нарса бўлса, полицияни айблаши ҳақида огоҳлантирган.\nАйни пайтда Россия¸ Хитой ва Туркия эса 2018 йилнинг якунида овозларни сохталаштириш эвазига иккинчи марта президентликда қолгани айтилаëтган Мадурони қўллаб-қувватлашда давом этмоқда.\nВенесуэлада Мадурога қарши оммавий норозилик намойишлари тўхтамаётгани ортидан 23 январь куни парламент раиси Хуан Гуайдо ўзини вақтинчалик президент, деб эълон қилган.\nМадуро Уго Чавес вафот этганидан сўнг 2013 йилда ҳокимиятга келган эди.\n2018 йилда Венесуэлада иқтисодий вазият кескин ёмонлашди, бу ердаги инфляция даражаси йилига бир миллион фоизга етди. Мамлакатнинг кўпчилик шаҳарларида асосий маҳсулотлар етишмовчилиги кузатилмоқда. Милионлаб одамлар иш излаб Венесуэлани тарк этди.


19:44 21 Феврал 2018\n13:23 27.04.2017 (Янгиланган 13:30 27.04.2017) Ҳавола олиш\nМажмуанинг ишга туширилиши 2 мингдан зиёд, иқтисодиётга алоқадор ва хизмат кўрсатиш тармоқларида қўшимча 14 мингдан ортиқ кишининг бандлигини таъминлашга хизмат қилади\nТОШКЕНТ, 27 апр — Sputnik. Президент Шавкат Мирзиёев Зафаробод туманининг "Чимқўрғон" қишлоқ фуқаролар йиғини ҳудудида Жиззах нефтни қайта ишлаш мажмуаси қурилишига тамал тоши қўйиш маросимида иштирок этди. Бу ҳақда Ўзбекистон Республикаси ҳукумат портали хабар бермоқда.\nПрезидент режалар ижроси билан танишиш мақсадида Жиззах вилоятига келди\nЎзбекистон президентининг Қозоғистон ва Россияга давлат ташрифларида олиб борилган самарали музокаралар натижасида мажмуа учун хомашё яқинда барпо этиладиган нефть қувури орқали етказиб келинади. Бу энергия ресурсларини етказиш харажатларини кескин камайтиради ва лойиҳанинг иқтисодий самарадорлигини оширади. Мажмуанинг географик жойлашуви ишлаб чиқарилган маҳсулотни мамлакатнинг барча ҳудудларига ва экспортга минимал харажатлар билан етказиш имкониятини таъминлайди.\nМаросимда Шавкат Мирзиёев нутқ сўзлади ҳамда мажмуага тантанали равишда тамал тоши қўйилди.


12:48 20.06.2019 (Янгиланган 13:59 20.06.2019)\nЎзбекистон президенти Йўлдошевни Бош прокурор лавозимидан тайинлаш тўғрисида фармонни имзолади.\nТОШКЕНТ, 20 июн – Sputnik. Ниғматилла Йўлдошев Ўзбекистон Республикаси Бош прокурори этиб тайинлаш тўғрисида президент фармони имзоланди.\nОтабек Муродов Ўзбекистон Бош прокурори лавозимидан озод этилди\n“Ўзбекистон Республикаси Конституцияси 93-моддасининг 12-бандига мувофиқ:\nНиғматилла Тулқинович Йўлдошев Ўзбекистон Республикаси Бош прокурори лавозимига тайинлансин”, - дейилган хабарда.\nНиғматилла Йўлдошев 1962 йил 5 ноябрда Тошкентда туғилган. Тошкент давлат юридик университетини тамомлаган.\n2015 йил январда Олий Мажлис Сенат раиси лавозимига сайланган.


"Насаф" эртага назорат ўйини ўтказади\n28 июнь, 2018, 19:05\nҚаршининг "Насаф" жамоаси бўлажак 16-турга қизғин тайёргарлик кўрмоқда. Бугун жамоа Тошкент шаҳрига жўнаб кетди. Бу ҳақда клуб расмий сайти хабар бермоқда.\nНавбатдаги баҳсга тайёргарлик юзасидан эртага ўртоқлик учрашуви ўтказилади. Спарринг рақиб сифатида - Бекободнинг “Металлург” жамоаси танланган.\nУшбу учрашув, эртага 29 июн жума куни Қибрайдаги стадионда, соат 18:30да бошланади.\n"Насаф"нинг ОТЖга чақирилган футболчилари 30 июнь куни юртимизга қайтиб келишади. “Насаф” футболчиларига эртага бўладиган ўртоқлик учрашувидан сўнг 3 июлга қадар танаффус эълон қилинади. Шу куни футболчилар Қаршидаги ўз қароргоҳида йиғилишади ва 16-тур учрашувига яна тайёргарликни давом эттиришади.\nЭслатиб ўтамиз, “Насаф” кетма-кет иккита учрашувни ўз майдонида – “Марказий” стадионда ўтказади. Дастлаб, 8 июль якшанба куни 16-тур доирасида меҳмон – Наманганнинг “Навбаҳор” жамоаси бўлса, 13 июль чоршанба куни 14-турнинг қолдирилган учрашувида Навоийнинг “Қизилқум” жамоасини қабул қилади. Учрашувлар соат 21:00да бошланиши белгиланган.\nСуперлига. "Машъал" - "Сурхон" ва "Локомотив" - "Насаф" учрашувлари асосий таркиблари маълум


Coca Cola Суперлигаси. Андижонда дерби, "Бунёдкор" "Жар"да, "Динамо" Навоийда ўйнайди / CHAMPIONAT.asia\nCoca Cola Суперлигаси. Андижонда дерби, "Бунёдкор" "Жар"да, "Динамо" Навоийда ўйнайди\n18 авг 2019 09:54\nТеглар : 17-турCoca Cola Суперлига\nБугун Coca Cola Суперлигасининг 17-туридан ўрин олган сўнгги 3та баҳс ўтказилади.\n17:00 «Бунёдкор» - «Металлург»\nЎтган турда мағлубиятга учраган икки клуб клубнинг ўзаро тўқнашуви.\n"Металлург" бу мавсум ҳозиргача сафарда атиги би марта ғалаба қозонди холос. "Бунёдкор" эса ўз майдонида атиги бир марта мағлуб бўлди холос. Қизиғи "қалдирғочлар" ўз майдонидаги сўнгги 5та турда ҳеч кимга ютқазишмади, бекободликлар эса сафардаги охирги 5та ўйинда ҳеч кимга ютқазишмади.\nБиринчи даврада бу жамоаларнинг ўзаро ўйинида "Бунёдкор" 2:0 ҳисобида ғалаба қозонган эди.\nБу икки клуб шу кунгача Ўзбекистон чемпионатида ўзаро 27 марта ўйин ўтказишган. Шундан 20тасида "қалдирғочлар" зафар қучишган. Уч марта "Металлург" ғолиб бўлган ва 4 марта дуранг қайд этилган.\n"Бунёдкор" ўз майдонида бу жамоага қарши ўтган 13та ўйиннинг 11тасида ғалаба қозонган. Бир марта дуранг (2017 йил) кузатилган ва бир марта "Металлург" сафарда ғалаба қозонган (2007 йил).\n18:00 «Андижон» - «Навбаҳор»\nБу турдаги водий дербиси. "Навбаҳор" иккинчи давранинг дастлабки 3та турида умуман ғолиб бўлмади (1 дуранг ва 2 мағлубият). "Андижон" эса аксинча сўнгги учта ўйинда ютқазмади (2 ғалаба ва 1 дуранг).\nДастлабки даврада Наманганда ўтган ўзаро учрашувда томонлар 1:1 ҳисобида дуранг ўйнашган эди.\nБу клублар Ўзбекистон чемпионатида бунга қадар 47 марта ўзаро ўйин ўтказишган. Каттагина устунлик Наманган клуби томонида. "Навбаҳор" 24 бор зафар қучган. 10 марта "Андижон" 3 очкони қўлга киритган. Яна 13та учрашувда эса дуранг кузатилган.\n"Андижон" ўз майдонида бу жамоани 10 марта мағлуб этган экан. "Навбаҳор" ҳисобида эса Андижонда қўлга киритилган 6та ғалаба бор. "Бургутлар" ўз майдонидаги охирги 3та ўйинда "Навбаҳор"ни 3 марта мағлуб этган. Сўнгги бор "лочинлар" 2012 йил бу жамоа майдонидан 3 чко билан қайтишган.\nАзизбек Турғунбоев - 52'\n13' Аброр Хусинов\n59' Абдурахмон Абдулхақов (Қаҳрамон Баҳодиров)\n52' Азизбек Турғунбоев\n76' Обид Жўрабоев\n19:15 «Қизилқум» - «Динамо»\nОхирги икки турда ютқазган ва гол ура олмаан "Қизиқум" ўз майдонида бу мавсумда сафарда ҳали умуман ғалаба қозона олмаган "Динамо"ни (3 дуранг ва 4 мағлубият) қабул қилади.\nСамарқанд клуби Суперлигадаги охирги 4та ўйиннинг барчасида мағлуб бўлди ва сўнгги икки турда худди "Қизилқум" каби рақиб дарвозасига гол ура олмади.\nБиринчи даврада Самарқандда ўтган баҳсда 2:2 ҳисоби қайд этилган эди.\nБу икки клуб Ўзбекистон чемпионатларида 35 марта ўзаро ўйин ўтказишган. Шундан 15тасида "Қизилқум"нинг қўли баланд келган, 10та учрашувда Самарқанд клуби зафар қучган. Қолган 10та ўйинда ғолиб аниқланмаган.\n"Динамо" "Қизилқум"ни сафарда фақат бир марта (2008 йил) мағлуб эта олган экан. Ўзаро ўйинларнинг охирги 5тасида хоҳ уйда, хоҳ сафарда бўлсин "Динамо" умуман ғалабага эриша олмаган (2 дуранг ва 3 мағлубият).


00.12.30-ИСЛОМИЙЛАРГА МУНОСАБАТ – Huquqbon\nҚарши шаҳридаги УЯ 64/51 қамоқхонада 159–модда билан айбланиб, 14 йиллик жазо муддатини ўтаётган Саъдулло Ҳабибуллаев қамоқхона бошлиғининг буйруғи билан уч ойга «қамалди». Сабаби: у ўз рафиқасига хат ёзиб, мактуб сўнгида «Аллоҳнинг марҳамати билан, чекаётган қора кунларимизнинг ёруғи ҳам бўлиб колар!» деб ёзган эди, холос.\nҚаршидаги УЯ 61-49 қамоқхона бошлиғи Худойбердиев Собир ҳам айнан исломий маҳбусларга нисбатан турли жазо усулларини қўлламоқда. Мазкур қамоқхонада жазо муддатини ўтаётган Жавоҳир Юсуповнинг аёли ва укаси учрашув муддати келгани учун қамоқхонага келдилар.\nБу куни 28 декабрь Рамазон ҳайити куни эди. Бироқ, Худойбердиев уларнинг учрашув аризаларига имзо чекмади, ҳатто олиб борган озиқ-овқатларини ҳам қабул қилишдан бош тортди. Сабабини сўрашганда «Э, ўша ҳайитларингни онасини…», дея ҳақоротомуз сўкинди.\nЎғрилик, зинокорлик ва наркотик билан қамоқка тушиб, жазоларини ўтаётган Қодир Раҳматов, Зоир Дўстмуҳамедов ва Зариф Зуфаровларни йўқлаб келганлар шу куни суткалик учрашув учун рухсатнома олдилар. Чунки улар «оддий» маҳбуслар, исломий эмас.\n2000 йилнинг 20 декабрида Кўкча маҳалласи, 24-хонадонида Кадр кечаси муносабати билан Қуръон хатм қилиб ўтирган беш нафар аёлни миллий хавфсизлик бўлими ходимлари қуролланган ҳолатда кириб хибсга олишгани ҳақидаги хабарни берган эдик.\nБутун дунё мусулмонлари 2000 йил 27 декабрь куни рамазон ҳайитини байрам қилдилар. Ўзбекистон мусулмонларининг муфтийси Абдурашид қори эса президент Каримовнинг кўрсатмаси билан 28 декабрь кунини рамазон ҳайити деб фатво берди. Бутун дунё мусулмон давлатларидан 27 декабрда келган табрик телеграммаларидан мулзам тортганиданми, ё бошқа сабабми, Юртбоши ўзини «бу борада беайб эканини, дин ишларига умуан аралашмаслигини» исботлашнинг йўлини излади.\nРамазон ойининг биринчи кунларида Қорақалпоғистоннинг Жаслик ва Қаршидаги қамоқхоналарда ҳукумат одамларининг ваҳшиёна азоблашлари оқибатида бир қанча исломий йигитлар оламдан ўтдилар. 1974 йили Сурхондарё вилоятининг Денов тумани, Амир Темур жамоа хўжалигида туғилиб ўсган, кейинчалик Тошкент шаҳрида яшаган Носиров Ҳабибулло (Фатҳулло) ушбу шаҳидларнинг биридир.\nУ 1999 йилнинг июль ойида судланиб, 10 йилга озодликдан маҳрум қилинганди. У жазони УЯ 64/49 да ўтаётиб, кейинчалик Жасликка ўтказилди. Ҳабибулло ибодат қилгани учун қаттиқ калтаклаш оқибатида ўлдирилган. Ҳабибулло хонадонига олиб келинганда, калтак зарбидан бадани кўкариб кетган ва олди миясининг ўнг томони ёрилган эди.\nБахтли тасодиф туфайлигина тирик қолган Мирориф хушини йўқотгунча 2 фарзанди кўзи олдида калтакланган ва олиб кетилган. Унинг оила-аъзолари бугунгача қаердалигини ҳам билишолмай сарсон бўлиб юришибди.\n30 декабрь 2000 йил Жиззах вилояти Зарбдор тумани Бўстон шаҳарчасида Ўзбекистон Инсон Ҳуқуқлари Жамиятининг Жиззах вилояти Зарбдор туман бўлими таъсис йиғилиши бўлиб ўтди. Йиғилишда туман бўлимини очиш ва раҳбариятни сайлаш масалалари кўрилиб чиқилди. Туман бўлимининг раиси этиб Қурбанов Муйдинжон, раис муовини вазифасига Мусурмонова Шаҳрибонулар сайландилар.\nЖумладан улар МХХ раисининг биринчи ўринбосари Бахтиёр Ғуломов билан бўлган суҳбатда МХХ терговхонасида калтаклаш оқибатида ўлдирилган Сайдаминов Нўъмон билан боғлиқ масалани кўтардилар.\nҒуломов Сайдаминовнинг ўлими чиндан ҳам оперходимлар томонидан калтаклаш оқибатида содир этилганини инкор қилмагани ҳолда, бу воқеани «мажбурий ҳаракат, яъни Сайдаминов қочмоқчи бўлганда содир этилган» деб баҳолади ва бу инцидент устида ҳозир ҳам иш олиб борилаётганини айтиб, бу ҳакда албатта келгусида маълумот берилажагини таъкидлади.\n«Сайдаминовнинг ота-онасига берилган марҳумнинг «Юрак касаллигидан» ўлганлиги ҳақидаги гувоҳнома билан Ғуломовнинг важ–карсонлари ўртасидаги номутаносиблик бу соҳада кўп масалаларга ойдинлик киритади, деди делегация вакили Кассандра Кавано.\nPrevious post00.12.30-ҚАМОҚХОНА ИЧИДА ҚАМОҚХОНА


Жаҳон 22:38 / 12.02.2018 3900\nТуркия пойтахти Анқара маъмурияти АҚШ элчихонаси қаршисидаги кўчани қайта номлашга қарор қилди. Бу ҳақда Анқара мэри Мустафо Туна маълум қилди. Кўчага Туркиянинг Суриядаги ҳарбий операцияси “Зайтун шохи” номи берилмоқчи.\n“Биз АҚШ элчихонаси ёнидаги Невзат Тандўған кўчасини “Зайтун шохи” кўчасига ўзгартириш бўйича тегишли таклифни тайёрладик. Бу кеча биз таклифни шаҳар кенгашига берамиз. Жафокашларимизнинг руҳлари шод бўлсин”, деб ёзган мэр.\nКўча АҚШ элчихонаси шимолий девори бўйлаб кетган ва узунлигни 400 метрни ташкил қилади. Кўчанинг қайта номланиши расмий сабаблари келтирилмаган, бироқ таклиф қилинаётган янги ном Анқара ва Вашингтоннинг Суриядаги операция сабабли муносабатларидаги кескинлик туфайли берилмоқда.\nHurriyet газетасининг маълум қилишича, бу қарор Туркия АҚШ Сурияда курд жангчиларига бераётган кўмагига норозилик билдириши билан боғланган.\nТуркия 20 январдан бери Суриянинг Афринида курд қуролли тузилмалари – “Халқ мудофааси кучлари” ва “Демократик иттифоқ” отрядларига қарши ҳарбий амалиёт олиб бормоқда. Бу ерда 1,5 млн курд ва Суриянинг бошқа жойларидан келган қочқинлар яшайди.\n23:01 / 13.07.2018 69887\n11:20 / 13.07.2018 68334


ТМҚ олишга ишончнома ҳақидаги муҳим маълумотлар\nЭкологик аудит тўғрисидаги Қонун қабул қилинди\nТартибга солиш таъсирини баҳолаш тизими такомиллаштирилади\nОзиқ-овқат маҳсулотлари нархининг барқарорлиги қандай таъминланади\n«Монополияга қарши комплаенс тизимини жорий этиш чора-тадбирлари тўғрисида»\nДоимий рўйхатга олиш – ЯИДХП орқали\nҚариндошларнинг нечтасини рўйхатга олиш мумкин\nРўйхатга олинганликни бекор қилишга оид жиҳатлар\nҲарбий хизматчини доимий рўйхатга олиш\nХодим зарарни тўлиқ қопламасдан ишдан бўшаганда\nИш ҳақи сақланмайдиган таътилдан чақириб олиш\nНорма маслахатчи / 2021 йил / № 12 / Хўжалик юритиш қоидалари\nИшончнома беришдан мақсад товар-моддий қимматликларни бошқа ташкилотлардан олиш ишониб топширилган ташкилот вакилининг ҳуқуқларини тасдиқлашдан иборат. Ҳужжат етказиб берувчига тақдим этилади ва товар олинганидан кейин унда қолади. Ишончномада кўрсатилган паспорт маълумотларини ва шахсини тасдиқлаш учун сотиб олувчининг вакили ёнида паспорт бўлиши лозим. Ишончнома нотариал тасдиқланмайди, бироқ уларни ҳар бирида якка тартибдаги рақами бўлиши ва берилган санаси кўрсатилиши лозим. Ишончнома берадиган ташкилот қатъий ҳисоб юритиши ва уларни рўйхатга олиши керак. Асосий ва бошқа ишончномалардан фарқли ўлароқ, ТМҚ олишга ишончнома битта муайян шартнома ёки битим бўйича берилади.\nҚуйидагилар учун ишончнома зарур бўлади:\n● етказиб берувчининг омборидан ТМҚни ўзи олиб чиқиб кетишида ваколатларни тасдиқлаш учун;\n● ТМҚ нейтрал ҳудудда бериладиган бўлса;\n● товар етказиб берувчи томонидан тўғридан-тўғри сотиб олувчининг омборига етказиб берилганда. Омбор ходимлари моддий жавобгар шахслар ҳисобланишига ҳамда товарларни ўзларининг лавозим мажбуриятларига мувофиқ қабул қилишга ҳақли эканликларига қарамай, етказиб берувчи ҳар доим товар жўнатилганлигини тасдиқлай олиши учун ишончнома зарур бўлади.\nҚуйидаги ҳолатларда ишончнома талаб этилмайди:\n● товар ташкилот раҳбари томонидан олинганда. Юридик шахснинг раҳбари ҳар доим унинг номидан чиқади ва ишончномасиз иш юритади («Хусусий корхона тўғрисида»ги Қонуннинг 14-м.; «Оилавий тадбиркорлик тўғрисида»ги Қонуннинг 13-м.; «Масъулияти чекланган ва қўшимча масъулиятли жамиятлар тўғрисида»ги Қонуннинг 39-м.; «Акциядорлик жамиятлари ва акциядорларнинг ҳуқуқларини ҳимоя қилиш тўғрисида»ги Қонуннинг 79-м.);\nЯкка тартибдаги тадбиркор товарни олишга ишончнома тақдим этиши лозимми?\n● Тақдим этиши лозим эмас. Бу қонун ҳужжатларида тўғридан-тўғри назарда тутилмаган, бироқ тегишли нормалар мазмун-моҳиятидан келиб чиқади.\nБир шахс томонидан бошқа шахсга учинчи шахсларга кўрсатиш учун бериладиган ёзма ваколат ишончнома деб эътироф этилади (ФК 134-м.). Бундан келиб чиққан ҳолда якка тартибдаги тадбиркор ўзига ТМҚни олишни ишониб топшира олмайди.\n● товар компания ичида омборга олиб борилганда. Товар компания ичида ҳаракатланганда унинг мулкдори ўзгармайди. У ердан бу ерга кўчириш жараёни учун эса моддий жавобгар ходимлар масъул бўлади.\nТМҚ олишга ишончнома учун қандай шартлар мажбурий ҳисобланади\nТМҚ олишга ишончнома берилган ишончномаларни ҳисобга олишга боғлиқ ҳолда белгиланган шакллардан бири бўйича расмийлаштирилади:\n● Ишончномалар дафтари корешогида (94-б., 4-сон БҲМСга 1-илова, АВ томонидан 30.06.2020 йилда 3259-сон билан рўйхатдан ўтказилган);\n● Ишончномалар журналида (94-б., 4-сон БҲМСга 2-илова).\nИшончномани ёзма шаклда ва электрон шаклда расмийлаштириш мумкин. Электрон ишончномаларни расмийлаштиришда уларни олиш ва қоғоз шаклидаги нусхаларини тақдим этиш имкониятини таъминлаган бўлишингиз шарт (4-сон БҲМСнинг 95-б.).\nИшончноманинг ҳақиқийлиги юзасидан мажбурий шарт уни тузилган сана кўрсатилиши ҳисобланади (ФК 139-м.). Ушбу талаб бажарилмаган тақдирда ишончнома ҳақиқий ҳисобланмайди, ва томонларнинг ҳуқуқи ёки мажбуриятлари юзага келмайди.\nУни расмийлаштириш ва мазмунига доир мажбурий шартларга риоя этилиши лозим:\n● ёзма шакли;\n● берилган санаси;\n● амал қилиш муддати;\n● ишончли шахснинг маълумотлари ва унинг имзоси;\n● ишонч билдирувчининг маълумотлари ва унинг имзоси.\nЭлектрон ишончномаларни расмийлаштиришда улар жавобгар шахснинг ЭРИси билан тасдиқланиши лозим. Бунда ишончли шахснинг имзо намунаси талаб этилмайди (4-сон БҲМС 95, 96-б.).\nҲужжат бир нусхада тузилади. Раҳбар ёки таъсис ҳужжатлари ёки асосий ишончномага мувофиқ юридик шахснинг номидан ҳаракат қиладиган бошқа шахс ТМҚ олишга ишончномани беришга ва ушбу ҳужжатни тасдиқлашга ҳақлидир.\nТМҚ олишга ишончнома моддий жавобгарлик тўғрисидаги шартнома тузилган штатдаги ходимларга берилиши лозим. Товар қимматликларига бевосита хизмат кўрсатадиган ходим махсус ёзма шаклдаги шартномага асосан уларнинг бут сақланмаганлиги учун тўлиқ моддий жавобгар бўлади. Шу боисдан ташкилот ходими бўлмаган шахсга ишончнома ёзиб берилишига йўл қўйилмайди. Буни тасдиқланган ишочноманинг шакллари ҳам тасдиқлайди, уларда ишончли шахснинг лавозими кўрсатилади (МК 203-м. 1-қ.; 4-сон БҲМСга 1, 2-иловалар).\nИшончномада бош бухгалтернинг имзоси бўлиши лозимми?\n● Ишончномада бош бухгалтернинг имзоси бўлиши керак.\nПул ва бошқа мулкий қимматликларни олишга ёки беришга ишончнома бош бухгалтер томонидан имзоланган бўлиши лозим (ФК 138-м.). Бундан ташқари, раҳбарлик функцияларини ва бухгалтерия ҳисоби функцияларини амалга оширадиган шахсларнинг имзолари бўлмаган ТМҚни қабул қилиб олиш ҳужжатлари ҳақиқий эмас деб тан олинади («Бухгалтерия ҳисоби тўғрисида»ги Қонуннинг 13-м.).\nМасъул ходим номига берилган электрон ишончномани тузишда фақат корхонангизнинг ЭРИси бўлиши етарлидир.\nТМҚни турли омборлардан бир шартнома доирасида берилган қоғоз шаклидаги битта ишончнома бўйича олиш мумкинми?\n● Мумкин эмас. Бир шартнома бўйича ТМҚни турли омборлардан олиш керак бўлса, ҳар бир омбор учун алоҳида ишончнома ёзиб берилиши лозим, сабаби ҳар бир омборда товар жўнатилганлигини тасдиқловчи ҳужжат бўлиши керак. Бир нечта шартномалар бўйича ТМҚ бир жойдан олинган ҳолатда эса битта ишончнома берилади, унда барча шартномаларнинг рақами ва санаси кўрсатилади.\nТМҚни олишга ишончномани қандай тўғри расмийлаштириш керак\nИшончномани фақат тасдиқланган икки шаклдан бири бўйича расмийлаштиринг. Унда шаклидан қатъи назар, қуйидагиларни кўрсатинг:\n● рўйхатдан ўтказилган рақами;\n● берилган санаси, ҳақиқийлиги қачонгача бўлганлиги белгиланган сана ёки амал қилиш муддати;\n● ташкилот номи ва унинг манзили;\n● ишончли шахснинг лавозими, Ф.И.О. ва паспорт маълумотлари (паспорт серияси, қачон ва ким томонидан берилган);\n● етказиб берувчи ташкилотнинг номи;\n● ТМҚни олишга оид шартноманинг рақами ва санаси;\n● олиниши лозим бўлган товарлар рўйхати (номи, ўлчов бирлиги, сони);\n● ишончномани олган шахснинг имзо намунаси (электрон ишончномадан ташқари);\n● раҳбар ва бош бухгалтернинг имзоси (электрон шаклдаги ишончномада – ЭРИ).\nЭлектрон ишончномалардан ташқари, номларига ёзиб бериладиган шахсларнинг имзо намуналарисиз ишончномаларнинг берилишига йўл қўйилмайди (4-сон БҲМСнинг 96-б.).\nИшончномада «Товарлар ассортиментда» ёзувини кўрсатиш мумкинми?\n● Бундай ёзувни кўрсатиш мумкин эмас.\nАмалиётда илгари «Товарлар номи» графасида «Товарлар ассортиментда» деб ёзилар эди. Ҳозир амалдаги қоидаларга мувофиқ қатъий белгиланган шаклда олинган товарлар рўйхати тўлдирилиши талаб этилади.\nУшбу тартиб-таомил соддалаштирилган, электрон шаклда шартномани расмийлаштиришда товарлар рўйхати электрон шаклда дарҳол шакллантирилади, у автоматик тарзда электрон ҳисобварақ-фактурага ва ишончномага кўчирилади.\nТоварлар рўйхатининг тўлдирилмай қолган барча сатрларини қўшиб ёзишларнинг олдини олиш учун чизиб қўйиш лозим.\nИшончноманинг амал қилиш муддати шартнома бўйича ТМҚни олиш ва олиб чиқиб кетиш имкониятларидан келиб чиққан ҳолда ўз ихтиёрига биноан кўрсатилади. Бироқ умумий муддат 3 йилдан ошириб кетмаслиги лозим (ФК 139-м.; 4-сон БҲМСнинг 97-б.).\nИшончнома якка тартибдаги тадбиркор томонидан тўлдирилганда «Ташкилот номи» графасида ЯТТнинг Ф.И.О. кўрсатилади ва унинг қисқартмалари қўшиб қўйилади.\nСотувчи товарни беришда ишончномада кўрсатилган маълумотларни паспорт маълумотлари билан солиштириб кўриши лозим (4-сон БҲМСнинг 101-б.). Паспорт лотин ёзувида тўлдирилганлиги сабабли ишончли вакилнинг маълумотларини киритишда лотин графикасига амал қилиш лозим.\nТМҚ бир шахсга турли вақтда қисмларга бўлиб бериладиган бўлса, уларни битта ишончнома бўйича бериш мумкин. Мазкур ҳолатда ишончномалар амал қилиш муддатидан қатъи назар, ТМҚ нинг дастлабки берилишида етказиб берувчида қолдирилади. ТМҚ ни қисмларга бўлиб беришда ҳар бир берилган қисмга юкхат (қабул қилиш-топшириш далолатномаси ёки бошқа тегишли ҳужжат) тузилади, унда ишончнома рақами ва у берилган сана кўрсатилади. Бундай ҳолларда юкхатнинг (ёки унинг ўрнини босадиган ҳужжатнинг) бир нусхаси ТМҚни олувчига берилади, бошқаси етказиб берувчида қолади. Юкхатлар ишончномага кўра бойликларни бериш устидан кузатув ва назорат учун қўлланилади (4-сон БҲМСнинг 100-б.).\nСотиб олувчининг бир нечта вакилларига товарлар қисмларга бўлиб турли вақтларда бериладиган бўлса, ҳар бир шахсда ишончнома бўлиши лозим.\nЧек-варақ. ТМҚни беришда ишочномани қандай текшириш мумкин\nТМҚни беришда ишончномада қуйидагилар кўрсатилганлигини текшириш лозим:\n● рақами ва берилган санаси;\n● амал қилиш муддати – ишончнома ТМҚ олинадиган санада ҳақиқий бўлиши лозим;\n● ташкилот номи ва манзили, шунингдек ТМҚ бериладиган шартнома рақами ва санаси;\n● ишончли вакилнинг паспортдаги билан мос келадиган маълумотлари;\n● бериладиган ТМҚга мувофиқ тўлдирилган олиниши керак бўлган товарлар рўйхати;\n● ишончномани олган шахснинг, раҳбар ва бош бухгалтернинг имзоси.\nИшончноманинг бандларидан бири тўлдирилмаган ёки нотўғри тўлдирилган бўлса, етказиб берувчи товарни бермасликка ҳақлидир. Бундан ташқари ТМҚ қуйидаги ҳолларда берилмайди:\n● ишончномаларни тўлдириш тартибини бузилганда;\n● тўлдирилмаган реквизитлар билан берилган ишончномалар тақдим этилганда;\n● тузатилган ва бўялган жойлари мавжуд бўлган ишончномалар тақдим этилганда;\n● ишончномада кўрсатилган шахснинг паспорти тақдим этилмаганда;\n● қабул қилиб олувчидан ишончнома бекор қилинганлиги тўғрисида хабар олинганда;\n● унинг номидан ишончнома берилган юридик шахснинг фаолияти тўхтатилганда (4-сон БҲМСнинг 101-м.).\nИшончномани бекор қилиш тўғрисидаги хабар олинганидан кейин ишончнома бўйича ТМҚ берганлик учун жавобгарлик фақат етказиб берувчининг зиммасига юкланади.\nТМҚ олишга ишончномалар ҳисобини юритиш лозимми\nИшончномалар дафтари ва Берилган ишончномаларни ҳисобга олиш журналининг корешогида ишончномалар ҳисобга олинади. Улардан қуйидагилар кўрсатилади:\n● ишончнома рақами, берилган санаси;\n● ишончнома берилган шахснинг лавозими, Ф.И.О.;\n● ишончномани олган шахснинг имзоси;\n● етказиб берувчининг номи;\n● шартноманинг рақами ва санаси;\n● ҳисобварақ-фактуранинг рақами ва санаси;\n● ишончнома бўйича топшириқ бажарилиши ҳақидаги қайд.\nИшончномалар дафтари ёки берилган ишончномаларни ҳисобга олиш журнали рақамланади ва ип билан тикилади. Дафтарнинг сўнгги варағида «Мазкур дафтарда ... варақ рақамланди» деган ёзув қайд этилади. Варақлар сони ёзув билан кўрсатилади. Ушбу ёзув ташкилот раҳбари ёки у томонидан ушбу ҳужжатларни юритиш учун белгиланган шахсларнинг имзоси билан тасдиқланади (4-сон БҲМСнинг 96-б.).\nИшончномалар дафтари ва Берилган ишончномаларни ҳисобга олиш журнали ишончномаларни рўйхатдан ўтказиш учун масъул бўлган шахсда, қоидага кўра, бухгалтерга сақланади.\nФойдаланилмаган ишончномалар амал қилиш муддати тугаган кундан кейинги санада уни берган ташкилотга қайтарилиши керак. Бу ҳақда қуйидагиларда ёзув қайд этилади:\n● Ишончномалар дафтари корешогида – «Топшириқ бажарилганлигини тасдиқлайдиган ҳужжатнинг рақами ва санаси» устунида;\n● Берилган ишончномаларни ҳисобга олиш журналида – «Ишончнома бўйича топшириқлар бажарилганлиги тўғрисидаги қайдлар» устунида.\nҚайтарилган фойдаланилмаган ишончномалар «фойдаланилмаган» ёзуви билан сўндирилади ва уларни рўйхатдан ўтказиш учун жавобгар бўлган шахс томонидан ҳисобот йили охирига қадар сақланади. Ҳисобот йили тугагач фойдаланилмаган ишончномалар далолатномага асосан йўқ қилинади (4-сон БҲМСнинг 99-б.).\nАмал қилиш муддати тугаган ишончномалардан фойдаланиш юзасидан ҳисобот бермаган шахсларга янги ишончномалар берилмайди.\nТМҚни беришда ишончнома товар берилган ҳисобварақ-фактура билан бирга сақланади.\nЭлектрон ишончномани расмийлаштиришда қандай муаммолар юзага келиши мумкин\nИшончномани электрон тарзда бериш имконияти яқинда пайдо бўлди. Шу боисдан ушбу усул норматив жиҳатдан ва амалиётда қўлланилиши бобида етарлича такомиллашмаган. Масалан, электрон ишончномани расмийлаштиришда у масъул шахснинг ЭРИси билан тасдиқланади. Бунда ишончли шахснинг имзо намунаси реквизитлари талаб этилмайди (4-сон БҲМСнинг 96-б.). Моҳияти шундаки, қоғоз шаклидаги ишончномани расмийлаштиришда етказиб берувчига товарни юклаш ҳужжатларида қандай имзо бўлиши лозимлиги кўрсатилади. Электрон ишончномада эса бундай талаб мавжуд эмас, бунда фақат ишончномада кўрсатилган паспорт маълумотлари ТМҚ олувчи шахснинг паспорти асли билан таққосланиши лозим.\nАмалиётда эса роуминг-операторлар ишончли шахснинг ЭРИси бўлмаган электрон ишончномаларни жўнатишга имкон бермайди. Бу аввало, бир нечта омборларга эга бўлган ва бир нечта моддий жавобгар шахслар тайинланган йирик компаниялар учун ноқулайлик туғдиради. Уларда ишончномани ишончли шахснинг ЭРИси билан имзоланишини тезкор назорат қилиш имконияти чекланган, натижада улар қоғоз шаклидаги ишончномани ёзиб беришга мажбур бўладилар.\nБундан ташқари, электрон ҳисобварақ-фактуралар имзоланишини назорат қилишда муаммолар мавжуд, сабаби ишончномаларни беришда электрон ҳисобварақ-фактураларда ишончли шахснинг номига юборилади. Улар ишончли шахс томонидан қабул қилинмагунига қадар бухгалтерия уларни кўра олмайди.\n«Norma» МЧЖ экспертлари.


Шакар кимнинг маҳрига тушган?\n10 май 2021, Тошкент вақти: 23:56\nЎзбекистонликлар истеъмол қилаëтган йиллик шакар қиммати қарийб бир миллиард долларга етади.\nКейинги кунларда Ўзбекистонда шакар нархи кескин ошди. Расмийлар буни бозор қонунияти билан изоҳлашга уринаëтган бўлса¸ норасмий манбалар ўзбекистонликларнинг¸ айниқса мураббо мавсумида¸ фақат бир қўлдан шакар ейишга маҳкумликларини айтмоқдалар.\nЎзбекистоннинг юзлаб миллион долларлик шакар бозорини давлат қаторида яна саноқли одамларнинг назорат қилиши айтилади. Ўзбекистон криминал дунёсининг авторитети сифатида ном чиқарган Салим Абдувалиев асосий даромадининг¸ айнан шакар импортидан келиши даъво қилинади.\nШакарнинг “ҳақиқий маза”сини президент Каримовнинг қизи Гулнора Каримова ва Ўзбекистон савдо секторини бошқариб келаётган Бош вазир ўринбосари Мираброр Усмоновларнинг тотаётгани ҳақида ҳам турли иддаолар ҳам бор.\nХусусан¸ интернетдаги айрим очиқ манбалардан бу соҳанинг Мираброр Усмонов назорати остида экани ҳақдаги маълумотларни топиш мумкин.\nШундай манбалардан бирида¸\n“Валюта конвертациясига эксклюзив ҳуқуқни олган Мираброр Усмонов Ўзбекистоннинг энг даромадли савдо соҳасини ўз назоратига олган” деб ëзилса¸ яна бирида\n“Ўзбекистоннинг энг йирик мультимиллионерлардан бири бўлган Мираброр Усмонов мамлакатга шакар, ўсимлик ёғи ва бошқа озиқ-овқат молларини ким импорт қилишини белгилаб беради. Усмонов саъй-ҳаракатлари билан мамлакат аҳолиси четдан олиб кирилган импорт озиқ-овқат маҳсулотларини қимматроққа сотиб олишга маҳкум этилган”¸ деган фикрга дуч келиш мумкин.\nЎзбекистон шакар бизнеси бир килограмм шакар нархи бир доллар бўлган тақдирда, 630 миллион АҚШ долларига етади. Зеро, расмий статистикага кўра, Ўзбекистоннинг шакарга бўлган йиллик эҳтиёжи 630 минг тоннани ташкил этади.\nЯқин кунлар ичида Нукусда ишга туширилиши хабар қилинаётган “Нукус Хукамо” шакар ишлаб чиқарувчи мини-завод атиги 12 минг тонна шакар ишлаб чиқаришга ихтисослашади ва шу билан Ўзбекистонда шакар ишлаб чиқариш муассаси сони иккитага етади.\n1998 йилда ишга туширилган Хоразм шакар заводида кўпи билан 180 минг тонна шакар ишлаб чиқарилади. Ушбу заводнинг узоқ йиллар давомида ишлаб-ишламагани расман хом ашёнинг етишмаётгани билан изоҳланган эсада, бу ҳолат шакарни импорт қилишдан манфаатдор гуруҳларнинг қўли баланд келгани билан боғлиқ бўлгани ҳам айтилади.\nТошкентлик тадбиркор Жаҳонгир Шоисматов шакар нархининг кескин кўтарилиб кетаётгани учун бу маҳсулотга ўрнатилган монополияни айблайди.\n- Шакар нархи ошиб кетаяпти ҳозир. Шакар асосан давлат монополиясидаги маҳсулотга киради. Минг афсуски¸ Ўзбекистонда шакарга якка ҳокимлик мажвуд.\nШакар Тошкентда 5 июл куни 1600-1700 сўмга чиқиб кетган эди. Асосий сабаб¸ Ўзбекистонда монопол баҳо белгиланади. Шакарга нархни асосан давлат белгилайди. Мамлакатга шакар келтириш ҳам давлатнинг қўлида. Шакар етиштириш ҳам¸ минг афсуски¸ шу одамларнинг қўлида. Шунинг учун шакарнинг нархи ошиб кетаяпти. Бу биринчи сабаб.\nИккинчи сабаб¸ шакар асосан чет элдан – Украинадан¸ Россиядан олиб келинади. Ҳозир АҚШ доллари Ўзбекистон сўмига нисбатан тахминан 30 фоизга ошди. Шунинг натижасида четдан олиб келинадиган нарсалар ҳам бунга мосланади ва шунинг натижасида шакар 30 фоизга ошди¸ дейди тошкентлик тадбиркор Жаҳонгир Шоисматов.\nОзиқ-овқат маҳсулотлари биржаларидан олинган энг сўнгги маълумотларга кўра, бадавлат Америка Қўшма Штатлари бир килограмм шакарни 40 центдан, Европа давлатлари эса 50 центдан импорт қилади. Ўзбекистонга олиб кирилган шакарнинг нархи ҳам бундан қимматроқ бўлмаслиги керак¸ дея бу фикрини ривожлантиради мустақил кузатувчи Комрон Алиев.\n- Беш-олти йил олдин ҳукуматнинг “Майда-чуйда тадбиркорлар томонидан шакар олиб келиниши тўхтатилсин ва бу нарса “Ўзбексавдо”га топширилсин” деган фармони чиққан. Яъни шакар давлат назоратида олиб келинади. Чет элда 50-60 цент деганларини эшитганмиз. Агар Ўзбекистонда икки баробар қиммат сотилаëтган бўлса¸ демак¸ устига қўшимча 100 фоиз қўйилаëтганини билдиради¸ дейди мустақил кузатувчи Комрон Алиев.\n8 июл куни Қирғизистон Монополияга қарши кураш давлат агентлиги шакар нархининг кескин кўтарилиб кетганини¸ мамлакатга шакар олиб кирувчи компаниялар фаолиятидаги камчиликлар билан изоҳлади ва шакар нархларини 30 қирғиз сўми ёки 75 АҚШ центидан оширмасликни шарт қилиб қўйди.\nЎзбекистон Монополиядан чиқариш, рақобат ва тадбиркорликни қўллаб-қувватлаш қўмитаси матбуот вакили Олимжон Турдибоев бу борадаги саволларимизга шундай жавоб берди.\nОзодлик: Мана ҳозир бозорда нарх-наво кўтарилиб кетаяпти. Хусусан¸ шакарнинг нархи ортиб кетаяпти. Оддий одамларнинг айтишича¸ бу бозор иқтисодиëти билан эмас¸ монополия билан боғлиқ. Яъни Ўзбекистонга шакар олиб келиниши устидан монополия ўрнатилган¸ дейилади. Шакарга Ўзбекистонда монополия борми?\nОлимжон Турдибоев: Ўзбекистонда умуман ҳеч қайси маҳсулотга монополия йўқ. Бу нарсанинг монополия билан боғлиқ¸ деб айтилишининг ўзи нотўғри. Чунки нарх-наво ҳеч қачон ўз ўзидан кўтарилмайди. Шакарга нархни Молия вазирлиги белгилайди. Шакар 1250 сўм деб белгиланган. Биз шу нарх бўйича назорат қиламиз. Биздаги бор бўлган Хоразм шакарининг нархи 1250 сўм деб белгиланган.\nОзодлик: Нарх бозорда аллақачон 1600 сўм бўлиб кетганку.\nОлимжон Турдибоев: Билмадим¸ сиз қайси бозорга тушдингиз.\nОзодлик: Исталган бозорга борсангиз ҳам 1250 сўмга шакар йўқку.\nОлимжон Турдибоев: Билмадим. Мен ўзим якшанба куни 1300 сўмдан олдим. Шакар 1250 сўм деб белгилангани билан биржада сотилаëтган нархи талаб ва таклифга кўра келиб чиқади. Бизлар белгилаган нархдан ташқари биржада сотиладиган нархи бор.\nОзодлик: Ўзбекистон ҳудудига бошқа тадбиркорлар шакар олиб кирмоқчи бўлсачи?\nОлимжон Турдибоев: Украинадан¸ Белорусиядан¸ Қозоғистондан шакар олиб кирилаяпти. Ўзимизда ишлаб чиқариладиган Хоразм шакари бор. Бозорларда Украина¸ Белорусия шакарлари ҳам борку барибир.\nОзодлик: Уларни Ўзбекистонга ким олиб кираяпти? Кимда шакарни мамлакат ҳудудида олиб кириш ҳуқуқи бор?\n- Мен бу ҳақда маълумот бера олмайман¸ деди Ўзбекистон Монополиядан чиқариш, рақобат ва тадбиркорликни қўллаб-қувватлаш қўмитаси матбуот вакили Олимжон Турдибоев.\nШундай қилиб, Ўзбекистонга шакар олиб кириш учун эксклюзив ҳуқуқ кимга берилгани ҳақидаги саволимиз яна очиқ қолди.\nЎзбекистонда шакар нархининг кўтарилиши сабаблари ҳақида бевосита бу маҳсулот импортёрларидан сўраш имкони ҳам йўқ. Ҳар қалай билганимиз шу бўлдики, шакар нархининг кўтарилиши учун фақат жаҳон иқтисодий бўҳрони ёки ёзги мураббо пишириш мавсумини айблаш етарли эмасдек...


Арабларда кўпхотинлилик нега урфдан қолмоқда? Бу саволга олимлар жавоб топди - Darakchi\nДУНЁ 03.12.2019, 18:57\nТеглар: кўпхотинлик, олимлар\nЛивия, Марокко, Тунис, Жазоир ва Мавритания каби мамлакатларда кўпхотинлилик тобора урфдан қолмоқда, деди Муҳаммад VI номли Мароккодаги социология университети профессори Мухтор ал-Харрас араб дунёсида оила ҳолати мавзусига бағишланган форумда. Бу ҳақда батафсил Риа Новости хабар берди.\n"Ливияда мураккаб вазият ва иқтисодий сабабларга кўра, кўпхотинлилик сингари ҳолатлар сони камайди. Тунисда эса 1975 йилда кўпхотинлиликни таъқиқловчи қонун қабул қилинган. Мароккода 2004 йилда бир вақтнинг ўзида бир нечта никоҳдан ўтишга тўсиқ қўядиган қонун қабул қилинди. Хусусан, бир нечта хотинга уйланишни истаган эркак бир нечта шартларни бажармоғи лозим, хусусан, биринчи хотиннинг рухсатини олиш шартлардан бири саналади.\nЖазоирда кўп хотинга эга эркаклар сони жуда кам, ва умуман олганда, кўпхотинлилик ғояси жамиятда кўпам қўллаб-қувватланмайди. Мавританияда кўпхотинлилик жамиятнинг муайян қатламлари орасидагина кенг тарқалган", - дея тушунтиради профессор.\nАл-Харраснинг айтишича, кўпгина араб давлатларида кўпхотинлилик ўз долзарблигини йўқотаётганининг сабаби шуки эркакларнинг шу кеча-ю кундузда барча хотинлари ва болаларини тенг даражада таъминлай олмаслиги билан изоҳланмоқда.\nБундан ташқари, профессорнинг қайд этишича, араб аёллари орасида кўпхотинлиликнинг адолатсизлиги, бундай ҳолатларда кўпинча аёллар ва болалар ҳуқуқи поймол этилиши ҳақидаги фикр тобора кенг оммалашмоқда.\nШу билан бирга, Мағрибдаги араб давлатларида эркаклар ҳали ҳам ўз аёлларининг ишлашларини ҳазм қила олишмайди, ижтимоий тадқиқотларга кўра, ушбу давлатларда оилаларнинг учдан бир қисмида аёлнинг ишлаши эр билан келишмовчиликларга сабаб бўлади. Минтақанинг энг феминистик мамлакати ҳисобланмиш Тунисда айнан шу турдаги келишмовчиликлар кўпроқ учраши таъкидланмоқда. Маълум бўлишича, тунислик эркакларнинг 42%и ўз аёлининг меҳнат фаолиятидан норози. Агар аёлнинг ишлашига изн бермас экан эркак уни ўзи таъминлашга мажбур. Хотинлари сони бир эмас бир неча бўлганда эса уларни ишлатмасдан таъминлаш бугунги эркакларга жуда қийин бўлмоқда.


Томорқа ер эгасини тўйдиради, бозорни тўлдиради » Зарафшон Газетаси\nТоморқа ер эгасини тўйдиради, бозорни тўлдиради Иқтисодиёт\n09 ноябр 2017 12:00\nВилоятимиздаги 3,5 миллион аҳоли ихтиёрида 71 минг 900 гектар экин майдони бор. Маҳаллаларда томорқали хонадонларда ерга бўлган муносабатни оширишга қаратилган тарғибот тадбирлари натижасида аҳоли томорқасидан йилига 2-3 маротаба ҳосил олишни ўзлаштирди.\nПрезидентимиз ташаббуси билан жорий йилда аҳолининг турмуш шароитини янада яхшилаш ва тадбиркорликни ривожлантириш мақсадида имтиёзли банк кредитлари ажратилгани алоҳида эътиборга молик. Бунинг натижасида иссиқхона, паррандачилик, чорвачилик каби қўшимча хўжаликлар ташкил этилди. Бу эса кўплаб хонадонларнинг иқтисодий имкониятларини ошириб, одамларда ерга муносабатни тубдан ўзгартирди. Эндиликда аксарият одамлар томорқани шунчаки уйнинг ажралмас ҳудуди деб эмас, балки оиласи фаровонлигини таъминловчи хазина сифатида қарамоқда. Масалан, Булунғур тумани Чангал-1 маҳалласида яшовчи Баҳодир Мубораковнинг 25 сотих томорқаси бор. У нотекис ҳудудда жойлашган томорқасида 100 тупдан ортиқ гилос, бодом, қароли, ўрик, шафтоли, узум, ёнғоқ, олма етиштириб, йилига 2-3 тонна ҳосил олади. Яқинда банкдан 2 миллион 300 минг сўм кредит олиб, 50 бош товуқ харид қилди ва ярим сотихда иссиқхона ташкил этиб, 600 туп лола экди. Бундан 5 миллион сўмгача даромад олишни кўзлаб турибди. Бир сотих ерда ҳовуз қазиб, балиқ ҳам боқяпти. Қорамоллар томорқадан чиққан озуқа билан кўпайиб боряпти. Ариқ, эгатлар четларида 300 туп дарахт экилган. Томорқа даромадидан оиласини тебратиб қолмасдан, институтда ўқийдиган қизининг шартнома пулини ҳам тўлайди. Бундан ташқари, оиладаги тўй-ҳашамнинг барчаси томорқа даромади ҳисобидан ўтади.\nБироқ барча томорқачилар Баҳодир ака сингари ердан унумли фойдаланяпти, дея олмаймиз.\nПрезидентимизнинг 2017 йил 9 октябрдаги "Фермер, деҳқон хўжаликлари ва томорқа ер эгаларининг ҳуқуқлари ва қонуний манфаатларини ҳимоя қилиш, қишлоқ хўжалиги экин майдонларидан самарали фойдаланиш тизимини тубдан такомиллаштириш чора-тадбирлари тўғрисида"ги Фармони томорқадан унумли фойдаланиш борасида муҳим ҳужжат бўлди. Чунки шу пайтгача аҳоли томорқасидан фойдаланишни тартибга солувчи ҳуқуқий асос йўқ эди. Маҳаллаларда олиб борилган тушунтириш ишларига қарамасдан, томорқа соҳиблари ўз ер майдонларидан тўлақонли фойдаланмасдан, фуқаролар йиғинларига кўплаб эътирозлар билдириларди. Эндиликда бу каби чекловларга барҳам берилиб, маҳалла вакиллари ҳудуддаги ҳар бир хонадонга кириб бориш ва ердан қай даражада самарали фойдаланаётганлигини назорат қилиш ҳуқуқига эга бўлди.\nМазкур фармон билан томорқадан оқилона фойдаланаётганлар сафи янада кенгаяди. Чунки фермер ва деҳқон хўжаликлари сингари томорқа эгаларининг экин майдонларидан самарали фойдаланишдаги манфаатдорлиги ва масъулияти оширилади. Бу борада парламент, вакиллик ва жамоатчилик назоратининг таъсирчан тизими яратилади. Аниқроғи, фуқароларнинг ўзини ўзи бошқариш органлари, маҳаллий халқ депутатлари кенгашлари ҳамда Олий Мажлис палаталари томонидан ердан самарали фойдаланиш устидан доимий назорат ва мониторинг олиб борилади.\nБундан ташқари, Ўзбекистон фермерлар кенгаши ўрнида Ўзбекистон фермер, деҳқон хўжаликлари ва томорқа ер эгалари кенгаши ташкил этилди. Мазкур фармон янги кенгаш фаолияти учун ҳам ҳуқуқий асос бўлиб хизмат қилади. Шунингдек, фуқароларнинг ўзини ўзи бошқариш органларига экин майдонларидан самарали фойдаланишни таъминлаш вазифаси юклатилди.\nКейинги йил ҳосилидан бошлаб деҳқон хўжаликлари ва томорқа ер эгаларининг экин майдонларидан қандай фойдаланаётганлиги маҳаллаларда муҳокама этиб борилади. Ерни ўз ҳолига ташлаб қўйган томорқачига жазо тариқасида ер участкаси олиб қўйилиши чоралари ҳам қўлланилиши мумкин.\n2018 йилнинг 1 октябрига қадар ушбу вазифага масъул ташкилотлар, ҳокимликлар ўзини ўзи бошқариш органлари билан биргаликда барча деҳқон хўжаликлари ва томорқа ер эгаларининг экин майдонларини хатловдан ўтказади ҳамда уларнинг ягона реестрини шакллантиради.\nЯна бир муҳим жиҳати шуки, деҳқончилик маданиятини оширишда муносиб ҳисса қўшган ва ишлаб чиқаришда юқори натижаларга эришган фермер, деҳқон хўжалиги раҳбари ва томорқачиларга "Илғор фермер", "Меҳнаткаш деҳқон", "Намунали томорқачи" кўкрак нишонлари тақдим этилади.\nМухтасар айтганда, аҳоли томорқасидан унумли фойдаланиш, биринчидан, ер эгасини тўйдирса, ортгани бозорни тўлдиради. Бу эса, шубҳасиз, томорқа эгаларининг даромади ошишини, дастурхонларимиз тўкин-сочинлигини таъминлайди.\n"Маҳалла" хайрия жамоат фонди вилоят бўлими шўъба мудири.\nЕрни эъзозлаганни Аллоҳ ёрлақайди\nЕрни ўзбошимчалик билан эгаллаганлар\nТоморқа даромадидан автомобиль


14 апрел 2021, Тошкент вақти: 23:04\nТошкентнинг "Бунёдкор" футбол клуби ўз бош мураббийси Сколарига бир мавсумда 16 миллион евро ҳақ тўлаган.\nБу ҳақда Португалияда чиқувчи "Futebol Finance" нашри маълум қилди. Айни нашр энг кўп ҳақ оладиган футбол мураббийлари рўйхатини ҳам эълон қилган. Айни рўйхатда бразилиялик Луис Филиппе Сколари биринчи ўринда, Италиянинг "Inter" футбол клуби мураббийси Жозе Моукринью иккинчи, Англия терма жамоаси мураббийси Фабио Капелло учинчи ўринга қўйилган.\nЖозе Моукринью бир мавсумда 11.3 миллион евро, Фабио Капелло эса 8.8 миллион евро ҳақ олган.


Ўзбекистон Японияга парвозларни вақтинча тўхтатмоқда. Бу коронавируснинг тарқалиши билан боғлиқ Ўзбекистон янгиликлари\nЎзбекистон Японияга парвозларни вақтинча тўхтатмоқда. Бу коронавируснинг тарқалиши билан боғлиқ\nЎзбекистон, Тошкент – Batafsil.uz. Ўзбекистон Японияга парвозларни вақтинча тўхтатмоқда. “Uzbekistan Airways” маълумотларига асосланган ҳолда мухбиримиз хабар беришича, бу коронавируснинг тарқалиши билан боғлиқ.\nБу қарор махсус Республика Махсус комиссияси томонидан қабул қилинган. "Uzbekistan Airways"нинг Японияга парвозлари ушбу мамлакатдаги санитария-эпидемиологик вазият яхшилангунга қадар бекор қилинган.\nЎзбекистон ва Япония ўртасида парвозларни қисман тиклаш 2022 йил баҳорги-ёзги навигация даврига мўлжалланган. Мунтазам парвозлар мамлакатлардаги эпидемиологик вазият барқарорлаштиргандан сўнг давом эттирилади.\nЭслатиб ўтамизки, 2015 йилдан 2019 йилгача бўлган давр мобайнида Ўзбекистон ва Япония ўртасида 500 дан ортиқ парвоз амалга оширилган ва бу даврда ташилган йўловчилар сони 72000 кишидан ошган. 2020 йилда пандемия туфайли мамлакатлар ўртасидаги парвозлар тўхтатилганди.\nАнастасия Уханова аёллар бизнеси, «Room 5»нинг ёпилиши ва бошқа давлатга кўчиши ҳақида сўзлаб берди\nРақамли излар. Ўзбекистоннинг бозордаги контрафактга қарши кураши қандай кечади?\nПутин хорижликларни Россиядан чиқариш бўйича мораторийни 30 сентябргача узайтирди\nЯнги ОТМ ва йўналишлар. Жорий йилда очиладиган ОТМ ва уларнинг филиаллари рўйхати эълон қилинди\nТошкентда яна чиқиндиларни алоҳида йиғиш тизимини жорий қилишга уринилмоқда\n“Дамас” ҳайдовчиси 17 ёшли йигитни уриб кетган. Жабрланувчи шифохонада вафот этган. Ҳайдовчи йил бошидан 15 маротаба йўл ҳаракати қоидаларини бузган\nЎзбекистонда “тонировка” нархини камайтириш режалаштирилган\nЎзига тегишли компаниялар, “олтин” хлорка ва тоза ҳаво. Мансабдорлар тендер орқали солиқ тўловчиларнинг пулларини чўнтакларига қўйиши ҳақида\nМудофаа вазирлиги иккита ручкани 30 миллион сўмга харид қилишга тайёр\nАгарда кишилар ҳаётини қутқармоқчи бўлсак, дарахтларни кесиб ташлаш эмас, уларни экиш керак. Пойтахтнинг ёрқин бўлмаган келажаги ҳақида мутахассис билан суҳбат


ХВЖ Ўзбекистон газ экспортини Россиядан Хитойга йўналтирганини муваффақиятли деб атади\n20:10 / 23.10.2015\nХалқаро валюта жамғармаси (ХВЖ) Ўзбекистон ЯИМнинг 2016 йилдаги ўсиши башоратини 7 фоиз даражасида қолдирди. Бунга узоқ муддатли газ етказиб бериш Россиядан Хитойга ўз вақтида йўналтирилгани сабаб бўлди. Бу ҳақда 23 октябрь куни эълон қилинган минтақа сиёсати истиқболларига оид ҳисоботда сўз юритилган, деб хабар қилди "Газета.уз" нашри.\n«Ўзбекистон ҳақида сўз кетганда табиий газнинг Россиядан кўпроқ пул тўлайдиган Хитойга йўналтирилгани халқаро бозорда углеводородлар баҳосининг камайиши ўрнини қоплайди», — деди ХВЖ экспертлари.\n2015 йилда Ўзбекистон ЯИМ, ҳукумат кутаётган даражада 8 фоиз эмас, 6,8 фоиз ўсади, дейди ХВЖ мутахассислари.\nПулнинг қавдрсизланиши бир оз пасайиши ва кутилган 9,7 фоиз ўрнига 9,2 фоиз бўлиши мумкин. 2014 йилда нарх-наво 8,4 фоиз ўсди. Жорий операциялар ҳисоби 2015-2016 йилларда мос равишда 0,2-0,3 фоиз бўлади. Бу кўрсаткич 2014 йилда 1,7 фоиз бўлган эди.\nЖамғарма таҳлилчиларининг фикрича, агар пул курсининг Россиядан пул кўчирмалари билан боғлиқ пасайиши турғун инфляция босимига олиб келса, ҳукумат пул-кредит соҳасини тартибга солиш учун қатъий чоралар кўришга мажбур бўлиши ҳам мумкин.\nЎзбекистон ҳукумати ўрта муддатда иқтисодиётга давлат маблағларини сарфлашни кўпайтиради, бу қисман Россиядаги инвестиция фаоллиги пасайиши билан боғлиқдир, дейилади ҳисоботда.


Амитриптилин – Meducate.uz – Дорилар ҳақида маълумотлар ўзбек тилида\nHome Йўриқномалар Амитриптилин\nҚайд этиш рақами: Б-250-95 N 45301\nТаъсир қилувчи модда (ХПН):Амитриптилин\nФаол модда: амитриптилин 25 мг (28,3 мг амитриптилин гидрохлориди кўринишида).\nЯдроси: лактоза моногидрати, маккажўхори крахмали, желатин, кальций стеарати, тальк, коллоид кремний диоксиди.\nҚобиғи: симетикон SE-2, макрогол, Сариқ Сепифильм 3048 (Sepifilm 3048 Yellow) (гипромеллоза, микрокристаллик целлюлоза, полиоксил 40 стеарати, титан диоксиди, хинолин сариғи (Quinolin Yellow) бўёвчиси (104)).\nТаърифи: думалоқ, икки томони қавариқ, сариқ рангли плёнка қобиқ билан қопланган таблеткалар.\nАмитриптилин – моноаминларни нейронал қамраб олинишини танламайдиган ингибиторлари гуруҳига мансуб бўлган трициклик антидепрессантдир.\nАмитриптилин шунингдек бироз оғриқ қолдирувчи (марказий генезли), Н2-гистамин рецепторларни блокловчи ва антисеротонин таъсир кўрсатади, тунги сийдикни тутиб тураолмасликни бартараф қилишга ёрдам беради ва иштаҳани пасайтиради.\nМ-холинорецепторларга жуда яқинлиги билан боғлиқ, кучли периферик ва марказий антихолинергик таъсирга эга; Н1-гистамин рецепторларга яқинлиги билан боғлиқ бўлган кучли седатив самарага ва альфа-адренорецепторларни блоклайдиган таъсирга эга. Хинидинга ўхшаб, I а кичик гуруҳи антиаритмик дори воситалари ҳусусиятларига эга бўлиб, терапевтик дозаларда юрак қоринчалари ўтказувчанлигини секинлаштиради (дозаси ошириб юборилганида оғир даражадаги қоринчалар ичи блокадасини чақириши мумкин).\nАмитриптилинни антидепрессив таъсир механизми синапсларда норадреналиннинг концентрациясини ошириши ва/ёки марказий нерв тизимида (МНТ) серотониннинг концентрациясини ошириши (уларни қайта сўрилишини пасайиши) билан боғлиқ. Бу нейромедиаторларни тўпланиши пресинаптик нейронларнинг мембраналари томонидан уларни қайта қамраб олинишини ингибирланиши натижасида амалга ошади.\nУзоқ муддат қўлланганида бош миянинг бета-адренергик ва серотонин рецепторларининг функционал фаоллигини пасайтиради, адренергик ва серотонинергик ўтказувчанликни нормаллаштиради, бу тизимларни депрессив ҳолатларда бузилган мувозанатини тиклайди. Ҳавотирли-депрессив ҳолатларда ҳавотирлик, ажитация ва депрессиянинг кўринишларини камайтиради.\nМеъда ва ўн икки бармоқ ичак ярасига қарши таъсир механизми меъданинг париетиал ҳужайраларидаги Н2-гистамин рецепторларини блоклаши, шунингдек седатив ва м-холиноблокловчи таъсир кўрсатиш ҳусусияти билан боғлиқ (меъда ва 12-бармоқ ичак яра касаллигида оғриқни камайтиради, ярани битишини тезлашишига ёрдам беради).\nТунги сийдикни тутиб тураолмасликдаги самарадорлиги, эҳтимол, қовуқни чўзилиш ҳусусиятини ошишига олиб келадиган антихолинергик фаоллиги, сфинктернинг тонусини ошиши ва серотонинни қамраб олинишини марказий блокадаси билан кечадиган, бевосита бета-адренергик қўзғалиши, альфа-адренергик агонистларнинг фаоллиги билан ифодаланади.\nМарказий оғриқ қолдирувчи таъсир кўрсатади, бу МНТ да моноаминлар, айниқса серотониннинг концентрациясини ўзгаришлари, ва эндоген опиоид тизимига таъсири билан боғлиқ бўлиши мумкин деб тахмин қилинади.\nНерв булимиясида препаратнинг таъсир механизми номаълум (депрессиядаги таъсир механизмига ўхшаш бўлиши мумкин). Депрессияга ҳам учраган, ҳам учрамаган беморларда булимияда препаратнинг самараси аниқ кўрсатилган, бунда булимияни камайиши депрессиянинг ўзини ёндош камаймасдан кузатилиши мумкин.\nУмумий анестезияда АБ ва тана ҳароратини пасайтиради. МАО ни ингибирламайди. Антидепрессив таъсири даволаш бошланганидан сўнг 2-3 ҳафта давомида ривожланади.\nСўрилиши – юқори. Ичга қабул қилинганидан кейин максимал концентрацияга эришиш вақти (Тmax) 4-8 соат. Амитриптилиннинг биокираолишлиги 33 дан 62% гача, унинг фаол метаболити нортриптилинники – 46-70%. Тақсимланиш ҳажми 5-10 л/кг. Қондаги амитриптилиннинг самарали терапевтик концентрацияси 50-250 нг/мл, нортриптилин учун (унинг фаол метаболити) 50-150 нг/мл. Қон плазмасидаги максимал концентрацияси (Сmax) – 0,04-0,16 мкг/мл. Гистогематологик тўсиқлар орқали, шу жумладан гематоэнцефалик тўсиқ орқали ўтади, (шу жумладан нортриптилин). Амитриптилиннинг тўқималардаги концентрацияси плазмадагидан юқори. Плазма оқсиллари билан боғланиши 92-96%. Жигарда метаболизмга (диметилланиш, гидроксилланиш йўли билан) учраб, фаол метаболитлари – нортриптилин, 10-гидрокси-амитриптилин ва нофаол метаболитларни ҳосил қилади. Қон плазмасидан ярим чиқарилиш даври амитриптилин учун 10 соатдан 28 соатгача ва нортриптилин учун 16 соатдан 80 соатгача. Буйраклар орқали – 80%, қисман сафро билан чиқарилади. Тўлиқ чиқарилиши 7-14 кун давом этади. Амитриптилин йўлдош тўсиғи орқали ўтади, кўкрак сутига плазмадагига баробар концентрацияларда чиқарилади.\nДепрессиялар (айниқса, хавотирли, ажитацияли ва уйқуни бузилишлари билан бирга, шу жумладан болаликдаги, эндоген, инволюцион, реактив, невротик, дори воситалари оқибатида, мияни органик шикастланишларида, алкоголли абстиненцияда), шизофреник психозлар, аралаш эмоционал бузилишлар, ҳулқ-атвор бузилишлари (фаоллик ва диққатни), тунги энурез (қовуқни гипотонияси бўлган беморлардан ташқари), нерв булимияси, сурункали оғриқ синдроми (онкологик беморлардаги сурункали оғриқ, мигрень, ревматик касалликлар, юз соҳасидаги атипик оғриқлар, постгерпетик невралгия, посттравматик невропатия, диабетик ёки бошқа периферик невропатия), бош оғриғи, мигрень (олдини олиш учун), меъда ва ўн икки бармоқ ичак яра касаллигида қўлланади.\nИчга буюрилади (овқатланиш вақтида ёки овқатдан кейин).\nИчга қабул қилишда бошланғич суткалик дозаси 50-75 мг ни (25 мг 2-3 қабулда) ташкил этади, сўнгра аста-секин исталган антидепрессив самара эришилгунигача дозаси 25-50 мг га ошириб борилади. Оптимал суткалик терапевтик дозаси 150-200 мг ни ташкил қилади (дозани максимал қисми кечқурун қабул қилинади). Даволашга резистент бўлган оғир депрессияларда, дозаси 300 мг ва ундан ортиқ, максимал ўзлаштириладиган дозаларгача (амбулатор беморлар учун максимал доза – суткада 150 мг) оширилади. Бундай ҳолларда препаратни мушак ичига ёки вена ичига юборишдан бошлаш мақсадга мувофиқ, беморнинг соматик аҳволини назорати остида дозаларни оширишни тезлаштириб, бунда юқорироқ бошланғич дозалар қўлланади.\nТурғун антидепрессив самарага эришилганидан кейин 2-4 ҳафта ўтгач дозаси аста-секин пасайтирилади. Доза пасайтирилганида депрессиянинг белгилари пайдо бўлса, олдинги дозага қайтиш керак. Агар 3-4 ҳафта даволаш давомида беморнинг аҳволи яхшиланмаса, унда даволашни давом эттириш мақсадга мувофиқ эмас.\nКекса ёшдаги беморларда, енгил бузилишларда, амбулатория амалиётида, дозалар максимал 25-50-100 мг ни ташкил этади, бўлинган дозаларда ёки суткада 1 марта, кечқурун қабул қилинади.\nБолалар психиатриясида 12 ёшдан ошган болаларга амитриптилин 25 мг дан суткада 1 марта буюрилади, сўнгра дозалаш тартиби индивидуал жавоб реакциясига қараб танланади.\nАсосан препаратнинг холиноблокловчи таъсири билан боғлиқ: аккомодациянинг фалажи, кўришни ноаниқлиги, кўз ички босимини ошиши, оғизни қуриши, қабзият, ичак тутилиши, сийдикни тутилиши, тана ҳароратини ошиши. Барча бу кўринишлар одатда преператга мослашгандан кейин ёки дозаси пасайтирилганида ўтиб кетади.\nМНТ томонидан: бош оғриғи, атаксия, кучли толиқиш, ҳолсизлик, таъсирчанлик, бош айланиши, қулоқларни шанғиллаши, уйқучанлик ёки уйқусизлик, диққатни жамлашни бузилиши, даҳшатли тушлар кўриш, дизартрия, онгни чалкашиши, галлюцинациялар, ҳаракат қўзғалувчанлиги, дезориентация, тремор, парастезиялар, периферик невропатия, ЭЭГ да ўзгаришлар. Кам – экстрапирамид бузилишлар, тиришишлар, хавотирлик.\nЮрак-қон томир тизими томонидан: тахикардия, аритмия, ўтказувчанликни бузилиши, артериал босимни ўзгарувчанлиги, ЭКГ да QRS комплексини кенгайиши (қоринчалар ички ўтказувчанлигини бузилиши), юрак етишмовчилигини симптомлари, хушдан кетиш.\nМеъда-ичак йўллари (МИЙ) томонидан: кўнгил айниши, қусиш, жиғилдон қайнаши, анорексия, стоматит, таъм билишни бузилиши, тил рангини тўқлашиши, эпигастрийда дискомфорт ҳисси, гастралгия, «жигар» трансаминазалари фаоллигини ошиши, кам – холестатик сариқлик, диарея.\nЭндокрин тизими томонидан: эркаклар ва аёлларда кўкрак безларининг ўлчамларини катталашиши, галакторея, антидиуретик гормон (АДГ) секрециясини ўзгариши, либидони, потенцияни ўзгариши. Кам – гипо- ёки гипергликемия, глюкозурия, глюкозага толерантликни бузилиши, моякларни шиши.\nАллергик реакциялар: тери тошмаси, қичишиш, фотосенсибилизация, ангионевротик шиш, эшакеми.\nБошқалар: агранулоцитоз, лейкопения, эозинофилия, тромбоцитопения, пурпура ва қоннинг бошқа ўзгаришлари, сочларни тўкилиши, лимфа тугунларини катталашиши, узоқ муддат қўлланганида тана вазнини ошиши, кўп терлаш, поллакиурия.\nУзоқ муддат даволанганда, айниқса юқори дозаларда, даволаш кескин тўхтатилганида, “бекор қилиш” синдроми ривожланиши мумкин: бош оғриғи, кўнгил айниши, қусиш, диарея, шунингдек таъсирчанлик, ёрқин, уйқуни одатда кузатилмайдиган туш кўришлар билан бўлган бузилиши, юқори қўзғалувчанлик.\nУшбу гуруҳ дори воситасини қабул қилаётган пациентларда суяклар мўртлигини юқори хавфи аниқланган.\nДаволашни бошлашдан 14 кун олдин МАО ингибиторлари билан бирга қўлланиши;\nМиокард инфаркти (ўткир ва тикланиш даври);\nАлкоголь билан ўткир заҳарланиш;\nУхлатувчи, оғриқ қолдирувчи ва психофаол дори воситалари билан ўткир заҳарланиш;\nАтриовентрикуляр (AV) ва қоринчалар ички ўтказувчанлигини оғир даражадаги бузилишлари (AV блокадани II даражаси, Гис тутамининг оёқларини блокадаси);\nГалактозани ўзлаштиролмаслик, лактазани танқислиги ёки глюкоза-галактоза мальабсорбциясида қўллаш мумкин эмас.\nАмитриптилин алкоголизм билан касалланган шахсларда, бронхиал астмада, маниакал-депрессив психозда (МДП) ва тутқаноқда («Махсус кўрсатмалар» га қаранг), суяк кўмигида қон яратилишини сусайишида, гипертиреозда, стенокардия ва юрак етишмовчилигида, кўз ички гипертензиясида, шизофренияда (у қабул қилинганида одатда, продуктив симптоматикани зўрайиши юз бермайди), ҳомиладорликда эҳтиёткорлик билан қўллаш керак.\nАмитриптилин МНТ га таъсир қилувчи қуйидаги препаратларнинг сусайтирувчи таъсирини кучайтиради: нейролептиклар, седатив ва ухлатувчи воситалар, тиришишга қарши препаратлар, анальгетиклар, наркоз учун воситалар, алкоголь; бошқа антидепрессантлар билан ўзаро таъсирида синергизм намоён қилади. Амитриптилин нейролептиклар ва/ёки антихолинергик препаратлар билан бирга қўлланганида фебрил ҳарорат реакцияси, паралитик ичак тутилиши пайдо бўлиши мумкин.\nАмитриптилин катехоламинлар ва бошқа адреностимуляторларнинг гипертензив самарасини кучайтиради, бу юрак ритмининг бузилиши, тахикардия, оғир даражадаги артериал гипертензия ривожланиши хавфини оширади, аммо норадреналинни ажралиб чиқишига таъсир қилувчи препаратларнинг самарасини ингибирлайди.\nАмитриптилин гуанетидин ва шунга ўхшаш таъсир механизмига эга бўлган препаратларнинг антигипертензив таъсирини пасайтириши, шунингдек тиришишга қарши воситаларнинг самарасини сусайтириши мумкин.\nАмитриптилин ва кумарин ҳосилалари – антикоагулянтлар билан бир вақтда қўлланганида, антикоагулянтларнинг антикоагулянт фаоллигини ошириши мумкин.\nАмитриптилин ва циметидин бир вақтда қабул қилинганида, амитриптилиннинг плазмадаги концентрациясини ошиши ва токсик самараси ривожланиши мумкин.\nЖигарнинг микросомал ферментларини индукторлари (барбитуратлар, карбамазепин) амитриптилиннинг плазмадаги концентрациясини пасайтиради.\nАмитриптилин паркинсонизмга қарши воситаларни ва экстрапирамид реакцияларни чақирувчи бошқа дори воситаларининг таъсирини кучайтиради.\nХинидин амитриптилиннинг метаболизмини секинлаштиради. Амитриптилинни дисульфирам ва ацетальдегидрогеназанинг бошқа ингибиторлари билан бирга қўллаш делирийни қўзғатиши мумкин.\nЭстероген сақловчи перорал ҳомиладорликка қарши препаратлар амитриптилиннинг биокираолишлигини ошириши мумкин; пимозид ва пробукол юрак аритмияларини кучайтириши мумкин.\nАмитриптилин глюкокортикостероидлар чақирган депрессияни кучайтириши мумкин; тиреотоксикозни даволаш учун дори воситалари билан бирга қўллаганида агранулоцитоз ривожланишини хавфи ошади.\nАмитриптилинни МАО ингибиторлари билан бир вақтда қабул қилиш ўлимга олиб келиши мумкин. МАО ингибиторларини ва трициклик антидепрессантларни қабул қилиш орасида, даволашдаги танаффус 14 кундан кам бўлмаслиги керак!\nАмитриптилин суткада 150 мг дан юқори дозаларда тиришишга тайёргарлик бўсағасини пасайтиради, шунинг учун анамнезида тиришишлари бўлган ва ёши ёки жароҳатлар туфайли бунга мойиллиги бўлган гуруҳ беморларда, тиришиш хуружлари пайдо бўлиши мумкинлигини ҳисобга олиш керак.\nКекса ёшли пациентларни амитриптилин билан даволаш делириоз бузилишлар, гипоманиялар ва бошқа асоратлардан сақланиш учун, синчков назорат остида, препаратни минимал дозаларини қўллаш ва уни аста-секин ошириш билан ўтказилиши керак,.\nМДП ни депрессив босқичи бўлган пациентлар маниакал босқичга ўтишлари мумкин.\nАмитриптилинни қабул қилиш вақтида транспорт воситаларини бошқариш, мехнизмларга хизмат қилиш ва диққатни юқори жамлашни талаб қилувчи бошқа меҳнат турлари, ҳамда алкоголь қабул қилиш ман этилади.\nУйқучанлик, дезориентация, онгни чалкашиши, онгни ҳатто комагача сусайиши, қорачиқларни кенгайиши, тана ҳароратини ошиши, ҳансираш, дизартрия, қўзғалиш, галлюцинациялар, тиришиш хуружлари, мушакларни ригидлиги, қусиш, аритмия, артериал гипотензия, юрак етишмовчилиги, нафасни сусайиши.\nЁрдам чоралари: амитриптилин билан даволашни тўхтатиш, меъдани ювиш, вена ичига суюқликларни юбориш, симптоматик даволаш, артериал босим ва сув-электролитлар мувозанатини тутиб туриш. 5 кун давомида юрак қон-томир тизимини мониторлаш (ЭКГ) кўрсатилган, чунки 48 соат ўтгач ва кейинроқ қайталаниб қолиши мумкин. Гемодиализ ва жадаллаштирилган диурезнинг самараси кам.\nПлёнка қобиқ билан қопланган таблеткалар 25 мг. 10 таблеткадан ПВХ/Al блистерда.\n2, 5 ёки 10 блистердан қўллаш бўйича йўриқномаси билан бирга картон қутига жойланади.\n25оС гача бўлган хароратда, қуруқ, ёруғликдан ҳимояланган жойда.\nОлдинги мақолаМилт назальный капли19.04.2018


MDC Prime Lite – бир миллион сўмлик, HD-экранли ва қўш камерали смартфон! - Terabayt.Uz\nMDC Prime Lite – бир миллион сўмлик, HD-экранли ва қўш камерали смартфон!\nСмартфонсозликда ҳозирги кунда оммалашган трендлардан бири – қурилманинг асосий камераси қўшалоқ объективга эга бўлишидир. Агарда шундай телефон ўзига хос дизайнли металл ва шиша корпусда бўлса, тағин тўртинчи авлод уяли алоқаси – 4G тармоғини қўллаб-қувватласа янада яхши. Бордию шунақа замонавий смартфоннинг нархи ҳам чўнтакбоп бўлса-чи?\nШунақа ажойиб гаджетни арзон нархда таклиф этувчи смартфонсоз мавжуд ва биз аввал ҳам унинг битта телефони ҳақида хабар берганмиз.\nХулласи калом, бугун сизга таништирмоқчи бўлганимиз – MDC бренди остидаги навбатдаги модел Prime Lite деб номланган. Келинг, унинг хусусиятларига бирма-бир назар соламиз.\nМеталл рамкали ўзгача дизайн\nСмартфоннинг селфи-камераси унинг олд юзасида, экраннинг тепасида бўлишига кўзингиз кўникиб қолганми? Олд камераси бошқа жойга ўтказилган смартфонни ҳеч тасаввур қилиб кўрганмисиз? Ана шунақа ўзгача дизайннинг барча афзалликларига MDC Prime Lite моделида гувоҳ бўлишингиз мумкин. Ахир, унинг олд камераси олд панелнинг пастида, чап бурчакда жойлашган!\nШунинг эвазига экраннинг юқориси ҳамда икки ён чеккалари ромсиз дизайнга эга. Дисплейнинг тепасида ёруғликни аниқлаш ва яқинлашув датчиклари, шунингдек, суҳбатлашув динамиги ўрин олган, холос.\nMDC Prime Lite рамкаси тўлиқ металлдан ишланган, бу эса ҳозирги замонда қурилма мустаҳкамлигининг муҳим кўрсаткичларидан биридир. Унинг орқа панелида асосий камеранинг тикка жойлашган иккита модулига кўзимиз тушади. Улардан чап томондаги LED-чақноқ эса кам ёритилган шароитларда ҳам ажойиб суратлар олишга имкон беради.\nКорпуснинг юқори қиррасида анъанавий 3.5 миллиметрлик қулоқчин тирқиши ўрин олган. Пастки қиррасида бўлса одатий USB 2.0 порти ҳамда динамиклар жойлашган. Ўнг қиррасида бўлса смартфонни ўчириш-ёқиш ҳамда овозни баландлатиш-пастлатиш тугмачалари қўлга қулай тарзда жойлаштирилган.\nДарвоқе, телефоннинг ўлчамлари 138x73.2x8.6 миллиметрни, вазни эса 160 граммни ташкил этади – кафтингизга шундай ажойиб ўрнашадики, буни сўз билан таърифлаш қийин!\nHD сифатли IPS-дисплей – кинотеатр кафтингизда!\nСмартфоннинг фойдаланувчи билан бевосита мулоқотда бўлувчи муҳим қисмларидан бири, шубҳасиз, унинг экрани ҳисобланади. Шу сабабли ҳам ишлаб чиқарувчилар қурилманинг мана шу жиҳатига алоҳида эътибор қаратишади.\nMDC Prime Lite ҳам мана шу тамойилдан чеккада қолмаган – у диагонали 5.2 дюймга тенг IPS-дисплей билан жиҳозланган. Бу эса смартфоннинг ўзиданоқ электрон мактубларни ўқиш ва уларга жавоб ёзиш, турли веб-сайтларни бемалол кўриш имконини беради.\nДисплейнинг тасвир аниқлиги эса HD форматида, яъни 1280x720 пикселни ташкил этади. Бунақа экран бурчак остида ҳам юқори сифатли суратларни ранглари бузилмаган тарзда етказиб бера олади. Шунингдек, Prime Lite дисплейи фильмларни ва бошқа контентни томоша қилишга ҳам қулай – нақ мобил кинотеатр, дейсиз!\nҚўшалоқ камера: дунёга ўзгача нигоҳ\nХабарингиз борки, мобил сураткашликда кейинги пайтларда урфга кирган жиҳатлардан бири – орқа фонни хиралаштирган ва асосий урғуни керакли объектга қаратган ҳолда портрет режимида расмга олиш имкониятидир. Бунга эришиш учун эса смартфоннинг асосий камераси иккита объективга эга бўлиши керакли шартлардандир.\nMDC Prime Lite смартфони мана шу жиҳати билан ҳам мақтана олади – унинг замонавий техник таъминоти туфайли энг мақбул сифатли фотосуратлар олишга ҳеч қийналмайсиз! «Жонли» селфилар қилиш, экранга биттагина тегиниш орқали камеранинг чексиз имкониятларидан фойдаланиш – булар энди анча осонлашди!\nСмартфоннинг асосий камераси 13 ҳамда 0.3 мегапикселли иккита сенсорни ўз ичига олади. Олд камера датчиги ҳам зўр – 8 мегапикселли бўлиб, унинг ёрдамида сиз ажойиб селфилар туширишингиз мумкин.\nМаълумотларингиз махфийлиги мустаҳкам муҳофазада!\nУшбу смартфонни харид қилиб, сиз ҳамиша қўл остингизда 16 гигбайтлик дискка эга бўласиз – MDC Prime Lite ички хотираси айнан айнан шундай ҳажмга эга. Агарда буни кам, десангиз – microSD-карта ёрдамида унинг хотирасини нақ 128 гигабайтгача каттайтириш имкони мавжуд.\nБундай дискка энди истаганча маълумотлар бемалол сиғади. Смартфон ёрдамида олинган суратлару видеолар, шунингдек интернетдан юклаб олинган ёки USB 2.0 порти орқали кўчириб ўтказилган мусиқалар, клиплар ва кинофильмлар – барчасини смартфонингизда сақлай оласиз.\nХўш, бу каби маълумотларингизнинг махфийлигини таъминлаш учун сиз смартфонни қандай усулда ҳимоялайсиз? График калит дейсизми, пароль ёки кодли сўзми – бу усулларнинг барчасини MDC Prime Lite модели қўллаб-қувватлайди.\nШунингдек, замонавий усул – бармоқ изи сканери орқали фойдаланувчи шахсини тасдиқлаш технологияси ҳам бу смартфонга татбиқ этилган. Унинг дактилоскопик сканери экран остидаги «Уйга» тугмачасига интеграция қилинган бўлиб, жуда аниқ ва тез ишлайди.\nТакомиллаштирилган техник таъминот\nMDC Prime Lite смартфонининг «ички дунёси», яъни техник хусусиятлари ҳам анчайин илғор. Унга 1.3 гигагерц такт частотасида ишловчи тўртта ядроли MT6737 процессори ўрнатилган. Икки гигабайт ҳажмга эга тезкор хотира билан биргаликда у смартфоннинг самарадорлигини ажойиб тарзда таъминлайди.\nИлғор технологиялар татбиқ этилганлиги эвазига бу девайс уяли алоқанинг 3G ҳамда 4G стандартларини қўллаб-қувватлайди. Смартфонга иккита SIM-карта тушади, у Android операцион тизимининг 7 (Nougat) талқини бошқаруви остида ишлайди.\nСмартфон сунъий йўлдош орқали навигация учун GPS/AGPS модули, шунингдек, симсиз алоқанинг Wi-Fi 802.11 b/g/n ҳамда Bluetooth 4.0 талқинларини қўллаб-қувватловчи модуллар билан таъминланган. MDC бренди ўзининг Prime Lite қурилмасига 2750 мА/соат сиғимли аккумулятор ўрнатган.\nНархини айтмайсизми, нархи...\nСмартфон қора ва мовий рангли корпусга эга талқинларда фойдаланувчиларга тақдим этилмоқда. Қувонарли жиҳати – шунча илғор хусусиятларга ҳамда ўзгача дизайнга эга бўлса ҳам, MDC Prime Lite смартфонига 1 млн сўм атрофида нарх белгиланган!\nШундай қилиб, агарда ўзига хос дизайндаги металл ва шиша корпусли, дактилоскопик сканерга ва қўшалоқ камерага эга ҳамёнбоп 4G-смартфон – MDC Prime Lite моделини пойтахтдаги электроника бозорларидан 1 млн сўм эвазига харид қилишингиз мумкин. Хуллас, мазкур моделни харид қилиб, бир вақтнинг ўзида битта ўқ билан иккита қуённи урган бўласиз: кам харажат қиласиз, аммо сифатли смартфонга соҳибига айланасиз!\nДарвоқе, MDC Prime Lite смартфонининг видеотавсифини мана бу ҳавола орқали Facebook-саҳифамизда томоша қилишингиз мумкин.\n#андроид смартфон #нархлар #MDC Prime Lite


Эрдўған: Обама курдларнинг Манбиж ҳудудига қадам босмаслигига кафолат берди\n14:19 / 02.09.2016\nАҚШ президенти Барак Обама Анқарага Сурия курдларининг мудофаа кучлари мамлакат шимолидаги Манбиж шаҳрини эгаллаб олмасликларига кафолат берди. Бу ҳақида Туркия президенти Ражаб Тоййиб Эрдўған маълум қилди.\nАввал Сурия Курдистонининг Москвадаги ваколатхонаси раҳбари Роди Усмон курдлар томонидан яратилган "Шимолий Сурия ва Рожава федерацияси" ҳамда Сурия демократик кучлари ИШИДдан тортиб олинган Манбиж шаҳрини тарк этмасликлари ҳақида хабар қилганди.\n"Манбижнинг 90 фоиз аҳолиси - араблар. Бошқа этник гуруҳлар, шу жумладан курдлар у ерда камчиликни ташкил қилади. Мен бу ҳақида Барак Обамага айтдим ва суриялик курдлар мудофааси у ерга кира олмаслигини таъкидладим, у менга буни кафолатлади. Бу келишув расман қайд этилди", - деди Эрдўған G20 саммитига кетишдан аввал Анқара аэропортидаги матбуот анжуманида.\nТуркия армияси ўтган ҳафтада ВВС халқаро коалицияси ва Сурия мухолифати иштирокида мамлакат (Сурия) шимолидаги Жараблус шаҳрида ИШИДга қарши "Евфрат қалқони" операциясини бошлаб юборди. Анқаранинг ҳаракатлари Дамашқда суверенитетнинг бузилиши, дея баҳоланди, операция жараёнида турк ҳарбийлари ИШИД позицияларига эмас, тинч аҳолига ҳужум уюштиргани маълум қилинди.\nДушанба куни Туркия ТИВ курдларга Евфратдан шарққа кетишни талаб қилиб, ультиматум қўйди. АҚШ ҳукумати Туркиянинг курдларга берган зарбаларини танқид остига олиб, Анқарани ИШИД билан курашишга диққатни қаратишга чақирди.\nТуркия курдлар Эрдўған Манбиж


19 NOK эвазига Норвегиядан ЮАР пул ўтказиш| Paysend Global Transfers\nПулни ўтказиш ЮАР\nҲалқаро ўтказмалар Mastercard ёки банк ҳисобига* ЮАР бор йўғи 19 NOK.\nКонго Демократик РеспубликасиXAF\nЎтказма учун комиссия19.00 NOK, ёқиш.\n1.00 NOK = 1.6755 ZAR\nЎтказиш: бир неча дақиқаларда\nҚоида ва шартлар Яхши\nБиз сизнинг ўтказмаларингизни дарҳол амалга оширамиз, аммо қабул қилувчи банк ва унинг ишлов бериш тезлигига қараб, пул ўтказмаси уч иш кунигача амалга оширилиши мумкин.\n3M дан ортиқ мижозлар\n3 708 925 бахтли мижозлар Paysend га ишонади\nPaysend дастурини бугун юклаб олинг!\nҚаерда бўлсангиз ҳам ўтказмаларни амалга оширинг ва кузатиб боринг. App Store дан Paysend апп юклаб олиш, Google Play, ёки Huawei AppGallery.\nQR коди билан юклаб олинг\nЮборишни бошқа усуллари ЮАР\nПулингизни ўзизга қулай тарзда юборинг:\nПул ЮАР дан ZAR га тўғридан-тўғри ҳар қандай карталарга Mastercard етказиб берилади.\nPaysend комиссияси 19 NOK.\nПуллар ЮАР тўғридан-тўғри исталган банк ҳисоб рақамига этказилади.\n*Банк ҳисобрақамларига ўтказмалар 2021 йил 1 июнга.\nРўйхатдан ўтиш одатда ўша кун.\nДеярли реал вақтда таржимани қайта ишлаш\nЎтказмалар реал вақт режимида юборилади, аммо кредит олувчи банкнинг тезлигига қараб 3 иш кунигача давом этиши мумкин.\nБиз пул етказиб 90 + дунё бўйлаб мамлакатлар.\nЎтказмани қандай юбориш ЮАР?\nPaysendда рўйхатдан ўтинг\nТугмачани босинг “Рўйхатдан ўтиш” ва ўзингиз ҳақингиздаги маълумотни тўлдиринг. Сиздан мобил телефон рақамингизни, исмингизни, фамилиянгизни ва яшаш манзилингизни сўраймиз.\nБиринчи ўтказмани амалга оширинг\nЯнги узатиш тугмачасини босинг, пул ўтказиш усулини танланг, ўтказма суммасини, шунингдек, жўнатувчи ва қабул қилувчининг тафсилотларини кўрсатинг.\nБарчаси тўғри тўлдирлиганига амин бўлинг\nЎтказма тафсилотларини, пул ўтказмасининг миқдорини, алмашинув курсининг камлигини ва пул ўтказмасининг паст миқдорини текширинг ва кейин битимни тасдиқланг.\nPaysend дастурини юклаб олинг iOS или Android, ҳар доим исталган вақтда пул ўтказмаларингиз тарихига кириш ёки янгисини юбориш.\nТез-тез сўраладиган саволларга жавобларни топадиган бизнинг қўллаб-қувватлаш марказимизга ташриф буюринг. Агар сиз қўллаб-қувватлаш бўйича мутахассисдан маслаҳат олишни истасангиз, сиз ҳар доим онлайн суҳбатда биз билан боғланишингиз ёки help@paysend.com электрон почта манзилига хат ёзишингиз мумкин. Paysend қўллаб-қувватлаш жамоаси доимо алоқада бўлиб, сизга ёрдам беришга тайёр.\nPaysend Group © 2021. Барча хуқуқлар ҳимояланган\nCENTRAL BANK OF KANSAS CITY ТОМОНИДАН ТАҚДИМ ПУЛ УЗАТИШ ХИЗМАТЛАРИ ("CBKC") (MEMBER FDIC). CБКC СИЗНИНГ НОМИНГИЗДАН ТЎЛОВЛАР ВА ТРАНСФЕРЛАРНИ БОШЛАШ ЁКИ АМАЛГА ОШИРИШ УЧУН ВАКОЛАТЛИ ЯГОНА ШАХСДИР. ҲЕЧ ҚАЧОН PAYSEND ҚАБУЛ ҚИЛАДИ, НАЗОРАТ, ЁКИ ПУЛ УШЛАБ. CBKC ПУЛ УЗАТУВЧИ ХИЗМАТЛАР МУВОФИҚ ТАҚДИМ ЕТИЛАДИ ВА ХИЗМАТ PAYSEND ШАРТЛАРИГА БЎЙСУНАДИ.\nСимсиз хизмат кўрсатувчи провайдерингиз томонидан стандарт маълумотлар ставкалари қўлланилиши мумкин.\nApple ва Apple логотипи AQS ва бошқа мамлакатларда рўйхатдан ўтган Apple Inc компаниясининг савдо белгиларидир. App Store - бу AQS ва бошқа мамлакатларда рўйхатдан ўтган Apple Inc компаниясининг хизмат кўрсатиш белгисидир.\nGoogle Play ва Google Play логотипи Google MChJ савдо белгиларидир.


Каттақўрғонда ўқувчилар ясаган буюмлар 10 миллион сўмга сотилди - zarnews.uz\nРивожланган давлатларда шундай. Турли акциялар, марафонлар ўтказилиши ортидан эҳтиёжманд ёки имконияти чекланган инсонларга ёрдам кўрсатилади. Дейлик, ҳунармандлар ўз қўллари билан ясаган буюмларни сотишдан олдин бу хайрия эканини эълон қилади ва аҳоли ҳеч иккиланмасдан нарса сотиб олиш баробарида ушбу маблағи хайрияга сарфланаётганини билган ҳолда бозор нархидан қимматроқ бўлса-да, ўша нарсани сотиб олишга ҳаракат қилади.\nКаттақўрғон шаҳрида ўтказилган шу каби хайрия тадбири нафақат имконияти чекланган болаларга ёрдам, балки соғлом болаларнинг бу масалага қарашларини ўзгартириш билан ҳам аҳамиятли бўлди.\nМазкур хайрия тадбирида шаҳардаги барча мактабларда, мактабгача таълим ташкилотларидаги тўгаракларда, “Баркамол авлод” марказида ҳунар ўрганаётган ўқувчи-ёшлар қўл меҳнатлари билан яратилган турли хилдаги маҳсулотлари билан иштирок этдилар.\nТадбирга ташриф буюрган шаҳар ҳокимлиги, ташкилотлар вакиллари ўқувчилар томонидан ясалган ўйинчоқлар, тўқув ва тикувчилик буюмлари, ширинликлардан иборат турли маҳсулотларни харид қилдилар ва шу ернинг ўзида тадбирда иштирок этаётган болажонларга уларни совға қилдилар.\nЯна ушбу тадбир болажонларни касб-ҳунарга ўргатиш, тадбиркорлик кўникмаларини шакллантириш, ёшларнинг бир-бирларига нисбатан меҳр-муҳаббат, ўзаро дўстлик ҳисларини шакллантиришга йўналтирилганлиги билан ҳам аҳамиятли бўлди.\n- Бугун мен тенгдошларим билан ярмаркада ўзим тўқиган болалар оёқ кийимлари, саватчалар, сумкаларни олиб келдим ва уларни тадбир давомида сотдим,- дейди тадбир иштирокчиларидан Мадина Холбоева. - Бу менга келгусида яна кўплаб мана шундай буюмларни ясашга туртки берди. Яна шундан қувондимки бугун мен сотган буюмларимни пулини ўзим тенги бўлган, лекин соғлиги туфайли мактабда биз каби ўқий олмайдиган, ёрдамга муҳтож бўлган тенгдошларимизга совға олдик.\nШу куни хайрия ярмаркаси давомида йиғилган 10 миллион сўмга яқин маблағ ижтимоий ёрдамга муҳтож, соғлигида нуқсони бўлган болажонларни моддий ва маънавий қўллаб-қувватлашга сарф қилинди. Яъни, 33 нафар якка тартибда таълим олаётган ўқувчилар ҳамда 15 нафар чин етим ва ота-она қарамоғидан маҳрум бўлган болалар учун совғалар ташкил қилиниб, уларнинг ҳолидан хабар олинди.


Ҳаёт Хон Насриддинов: Муаммоимни ҳал қилишмаса, президент қароргоҳи олдида пикет ўтказаман « Ўзбекистон Халқ Ҳаракати\nҲаёт Хон Насриддинов: Муаммоимни ҳал қилишмаса, президент қароргоҳи олдида пикет ўтказаман\n25 January 2016 - 16:55\n“Фарғона”нинг доимий ўқувчиси ва муаллифи, Тошкентда истиқомат қилувчи, Ҳаёт Хон Насриддинов газ ҳисоблагичини ўз вақтида текширувдан ўтказмагани учун газчиларнинг айбига кўра катта жаримага тортилди. Насриддинов ўзининг ҳақлигига ишонгани учун жарима тўлашдан бош тортмоқда, аммо газчилар ўз айбини тан олмаяпти. Вазият тафсилотлари муштарий мактубида.\n“Давлат номидан мендан пул таъма қилишаётганига яқинда тўққиз ой бўлади. Талаблари ноқонуний бўлгани учун пулни тўлагим келмаяпти, аммо бир куни келиб тортиб олишларини кутиб, қўрқиб яшашга ҳам тоқатим қолмади. Мен ёрдам сўраб раҳбарлардан бирига мурожаат қилдим, аммо ундан ёрдам ололмаслигим аниқроқ бўлиб турибди.\nМуаммо нимада? Ўзбекистон қонунчилигига кўра, табиий газ истеъмолчилари ҳар тўрт йилда газ ҳисоблагични текширувдан ўтказиб туриши керак. Бу қоида ҳақида илгари кўпчилик билмаган. Бундан ташқари “Ўзтрансгаз” акционерлик компаниясининг махсус фармойиши бор, унда айтилишича, текшириш муддати келишига етти кун қолганида истеъмолчига ёзма хабарнома жўнатилганидан кейингина газ ҳисоблагич текширувга топширилади. Бу 2009 йилнинг 28 декабридаги АК №846-8 буйруғига асосан амалга оширилади. Вазирлар Маҳкамасининг 2002 йил 28 мартдаги “2002 — 2004 йилларда уй-жой фондини газни ҳисобга олиш ускуналари билан жиҳозлашга доир қўшимча чора-тадбирлар тўғрисидаги” қарорининг 37-банди бўйича ҳам ҳақман, унда айтилишича, Газ етказиб берувчи газни ҳисобга олиш приборининг хизмат кўрсатиш (яроқлилик) муддатини, техник кўрик ва текшириш синовлари даври ва муддатларини истеъмолчига маълум қилиши шарт.\nАммо мен газчилардан ҳеч қандай ёзма хабарнома олмадим. Мен янги газ ҳисоблагичини ўрнатиб, қайддан ўтказаётганимда эса кутилмаганда максимал тариф бўйича катта суммадаги қарз ёзиб қўйишди. Мен ҳисоблагични текширув муддатидан ўтказиб юборган эмишман. Қарз шу даражада каттаки, 20 ой давомида емай-ичмай, ҳеч нарса олмай, пиёда ишга қатнаб, маошимни йиғишим керак. Шундагина бу “қарзни” узишим мумкин. Тўламасам, судга бериб, газни узиб қўйишларини айтишди. Бундай “аргумент”лардан кейин “қарз”ни бўлиб тўлашни бошладим.\nКейин матбуотда бир хабарга кўзим тушди. 2013 йилда Ўзбекистон Республикасининг хусусийлаштириш, монополиядан чиқариш ва рақобатни ривожлантириш давлат қўмитаси бу масалада қарор қабул қилган экан. Яъни, агар газ идорасидан ўз вақтида ёзма хабарнома келмаганлиги туфайли истеъмолчи ўз вақтида газ ҳисоблагични текширувдан ўтказмаган ва алмаштирмаган бўлса, “Тошкентгазтаъминот” унитар корхонасининг жарима ва қарз ёзиши тақиқланган экан. Қўмитага кўра, ҳисоблагични текшириш муддати келганлиги ҳақида истеъмолчига хабарнома юборилмаган тақдирда, истеъмолчилар билан ҳисоб-китоб қилиш ва ҳисоблагич кўрсаткичларига асосланмаган қарзларни ёзишга рухсат берилмайди ва бу ҳаракат ноқонуний деб ҳисобланади.\nВа ниҳоят ойлик маошим ўзимга қайтишидан хурсанд бўлиб, “қарз”ни тўламай қўйдим. Аммо бундан олдин яшаш жойимдаги “Мирзо-Улуғбек туман газ” идорасининг ҳисобга олиш бўлимига хабарнома юбордим ва “Тошкентшаҳаргаз” (“Тошкентгазтаъминот” филиали) шаҳар бошқармаси бошлиғи номига Қўмита қарорининг нусхасини юбордим (мабодо қонунчиликдан хабари йўқ бўлса деган эҳтимолда).\nЎзбекистон президенти қароргоҳи олдида бир кишилик норозилик акцияси ўтказиш – жойлардаги мансабдорларнинг ўзбошимчалигига қарши курашишнинг кенг тарқалган усулидир. Батафсил ушбу мақолада:\nМен ушбу муаммо бутунлай ҳал бўлди деб ўйловдим. Аммо афсуски, Ўзбекистондаги аксарият амалдорлар қонунчиликка амал қилиш юзасидан давлат ҳокимияти органларининг талабларини бажариш шарт деб ҳисобламайди. Менга ноқонуний ҳисобланган қарз ҳали ҳам олиб ташланмаган. Аниқ саволлар ёзилган ёзма мурожаатларга тушунарсиз жавоб қайтаришади. Уч марта расмий жавоб олдим. Герб туширилган давлат бланкасида менга ёзма мурожаат қилганимни эслатиб, манзилимни такрорлашади, менинг газ плитамнинг жойлашуви ва маркасини ёзишади. Бу нимага керак? Билмадим. Бу матнни қидирсангиз ҳам, биронта аниқ саволга берилган аниқ жавобни тополмайсиз. Бунинг устига амалдорлар уялмай-нетмай мен билан суҳбат ўтказилганини, менинг саволларимга жавоб берилганини ва мен булардан қониққанимни ёзишади! Шунақа бўҳтонни расмий бланкаларда, имзо ва муҳрлар билан ёзишади. Ҳақиқатан ҳам, ёзишдан осони йўқ.\nСаволларим эса оддий:\n1. Мен газ истеъмоли учун ҳар ойда тўлаб турган бўлсам, қайси меъёрий ҳужжатга асосланиб менга қарз ҳисобланган? Тўлов миқдорини ҳисоблаш усулини билишга ҳаққим бор.\n2. “Тошкентшаҳаргаз” ходимлари газ ҳисоблагичини алмаштириш вақти келганини менга ёзма равишда билдириши керак эди, қани ўша хабарнома? Менга гўёки ўз вақтида берилган ўша ёзма хабарномани сўрамоқчиман.\n3. Асосий савол – қайси меъёрий ҳужжатга риоя қилишим керак: қарз тўлаш ҳақидаги “Тошкентшаҳаргаз” буйруғигами ёки Давлат қўмитасининг “ёзма хабарнома берилмаганлиги туфайли ўз вақтида газ ҳисоблагич текширувдан ўтказилмагани учун асоссиз қарз ҳисоблаш ва қабул қилиш”ни газчиларга тақиқлаганигами?\nТўққиз ойлик қоғозбозликдан кейин ҳам тўлашим керак ёки керак эмаслигини билмайман.\n“Тошкентшаҳаргаз”дагиларнинг аҳволини тушуниб турибман: агар ўз лоқайдлиги ва иш мажбуриятларини бажаришдаги виждонсизлиги ҳақидаги айбловларни қабул қилишса (чунки меъёрий ҳужжатларга кўра ҳисоблагични текшириш вақти ҳақида менга билдиришлари керак эди!), қонунан жавобгарликка тортиладилар: жарима, модда бўйича ишдан ҳайдалиш ёки бошқа жазо олишлари мумкин. Бундан қочиш учун менга юзаки жавоблар ёзишмоқда. Бу тортишувлар менинг жонимга тегиб, охири бу ўзбошимчаларнинг истагини бажаришга рози бўлишимни умид қилишади.\nАммо бу ҳаракатлар билан “Ўзтрансгаз” ва “Тошкентшаҳаргаз” амалдорлари ҳукуматнинг обрўсини тўкмоқда. Ҳукуматнинг адолат қилишига ишончим сўниб бормоқда, бирор нохушлик рўй берган вазиятда давлатга ёрдам бергим келмай қолади. Мамлакат президенти миллат бирлиги ҳақида гапиради, айрим амалдорлар эса тескарисини қилади. Уларнинг бу амаллари ҳукуматнинг адолат қилишига бўлган ишончни оширмайди.\nНега судга мурожаат қилмадим? Чунки анчадан бери адолатга эришиш мумкинлигига ишонмайман. Давлат суди бепарво амалдорни лоқайдлик учун жазолаб, мени оқлайди деб ўйламайман. Ахир бунинг оқибатида занжир реакцияси бошланиб кетиб, ҳар қандай “оддий” фуқаро давлат амалдори билан судлашиб, ўз ҳуқуқларини ҳимоя қилишни бошлаши мумкин. Бу ҳолда амалдор одамлар устидан мутлақ ҳокимлигини йўқотиб, лаганбардорликлардан баҳраманд бўлмайди ва ҳеч нима қилмагани учун давлатдан олинадиган маош ва имтиёзлардан маҳрум бўлади.\nЎзбекистонда бетакрор вазият юзага келган: муаммолар қонун бўйича ҳал қилинмайди, бунинг учун амалдор устидан президентга шикоят қиламан деб қўрқитиш керак. Фақат Каримовдан қўрқишади, фақат унинг номи туфайли оддий одамлар ҳаётида ўзгариш ясаш мумкин.\nМен ўз муаммоларим батафсил ёзилган катта плакат тайёрлаб қўйдим, президент қароргоҳи олдида пикет қилмоқчиман. Мени қабул қилиб, дардимга қулоқ солишларига ишончим комил. Бошқа йўл билан муаммони ечиб бўлмайди. Минг афсуслар бўлсинки.\nМуаммони қонунан ҳал қилиши керак бўлган амалдорларнинг виждони борлигига ишонмайман. Аммо бу ҳақида дода билиб қолса, жазо олишдан қўрқишларини биламан.Шу сабабли газлаштириш ва истеъмолчилар билан муносабатни тартибга солишга масъул “Ўзнефтгаз” ва “Ўзтрансгаз” бошлиқларига матбуот орқали мурожаат қиламан: сизларда оддий одамларнинг дардига эътибор бериш имконияти туғилди. Муносиб раҳбар эканингизни исботлаш ва бу баҳсда адолатни тиклаш орқали хайрли ишга бош қўшишингиз мумкин. Ишонинг, буларнинг сизга фойдаси бўлади.\nҲаёт Хон Насриддинов”


Жорий йилнинг 12 июль куни Сурхондарё вилояти тарихи ва маданияти давлат музейи археология бўлими ходимлари томонидан Сурхондарё вилояти Музработ туманида жойлашган меъморий обидага экскурсия ташкил этилди. Экскурсия Кампиртепа ёдгорликларини ўрганиш мақсадида уюштирилди.\nКампиртепа - милоддан аввалги 3-2 асрда Амударёнинг ўнг соҳилида, Сурхондарё вилоятидаги Шўроб қишлоғидан 0,5 км ғарбда жойлашган. Кампиртепа 2 қисм: қальа ва ундан ғарб, шарқ томонда жойлашган, атрофи девор билан ўралмаган қисмдан иборат. Ғарбдан шарққа томон умумий узунлиги 750 метр, шимолдан ғарбга 200-250. Қальа майдони 4 гектар арк ва турар жойдан ташкил топган. Унинг атрофи қалинлиги 5 метр келадиган мустаҳкам мудофаа девори билан ўраб олинган, деворга ички йўлаклар қилинган. Арк қальанинг марказий қисмида жойлашган, жануб томондан унинг бир қисмини сув ювиб кетган.\nАркнинг ички қисмида турли мақсадлар учун мўлжалланган хоналар жойлашиб, улар ўзаро йўлаклар билан боғланган 4 та йирик блокни ташкил қилади. Кампиртепанинг мустаҳкамланмаган қисми асосан дафн иншоотлари мажмуаси билан банд. Кампиртепадаги ҳаёт 3 та асосий даврга бўлинади.\nБиринчи давр (милоддан аввалги 2-3 асрлар) Кампиртепанинг жанубий қисмида, бўлажак Арк ўрнида қальанинг вужудга келиши. Юнон-Бақтрия подшолиги даврига оид турар жойларнинг катта қисмини Амударё суви ювиб келган.\nИккинчи давр (милоддан аввалги 2-1 асрлар) Арк ўрнида ҳаёт қисман жонлана бошлаган.\nУчинчи давр (милоддан 1-2 асрлар) Кампиртепанинг юксалган даври, мустаҳкам қальа бунёд этилиши, унинг тизими шаклланиши. Кампиртепадан кўплаб сопол идишлар, безак буюмлари, ҳайкалчалар ва бошқалар топилган.\nОхирги янгиланиш: 14.07.2020 | 13:43\nБугунги хостлар .... 1420\nБарча хостлар ..... 1351931


Блогер Отабек Нуритдинов ишида процессуал қонунбузилишлар бўлганми? | Qalampir.uz\nБлогер Отабек Нуритдинов ишида процессуал қонунбузилишлар бўлганми?\nЖамият\t04 Январь 15:56 4713\nБугун, 4 январь куни фуқаро Абдуфатто Нуритдинов (блогер Отабек Нуритдинов)га нисбатан Андижон вилояти маъмурий суди кассация тартибидаги шикоятни кўриб чиққани ва биринчи инстанция суди чиқарган қарор ўзгаришсиз қолгани ҳақида хабар берган эдик.\nQALAMPIR.UZ манбасига кўра, гувоҳлар ва жабрланувчиларнинг берган кўрсатмасида тафовутлар катта бўлган. Суд мазкур ҳолатларни инобатга олмаган. Нуритдиновнинг адвокати томонидан келтирилган важларга эса етарлича эътибор қаратилмаган. Нуритдиновнинг адвокатига кўра, процессуал қонунбузилишлари кўп бўлган. Адвокат Умидбек Давлатов Ўзбекистон Республикаси Олий суди, Маъмурий ишлар бўйича судлов ҳайъатига назорат тартибида шикоят билдиришини айтган.\nНуритдиновнинг онаси Матлуба Қурбонова ҳам суд тугаганидан сўнг журналист ва блогерларга маълумотлар бера туриб:\n“Суд тайёр қарорни жараён тугаши билан ўқиб берди. Бу ердаги судларга ишонмайман”, дея ўтган суд жараёнидан норози эканини ифодалаган.\nАндижон вилоят ҳокими ҳам уларга имкон даражасида ёрдамини беришга тайёр бўлганини айтиб ўтган. Шунингдек, Матлуба Қурбонова фарзанди оиласида ҳам ҳақоратли сўзларни ишлатмагани, буларнинг барчаси ёлғон эканини билдирган.\nЭслатиб ўтамиз, биринчи инстанция судида Ўзбекистон Республикаси маъмурий жавобгарлик тўғрисидаги кодекснинг 40-моддаси (туҳмат), 41-моддаси (ҳақорат) ва 183-моддалари (майда безорилик) доирасида унинг иши судъя О.Мирзамаҳмудов томонидан кўриб чиқилганди.\nFacebook’даги “Отабек Нуритдинов” номли профил эгаси Абдуфатто Нуритдинов юқоридаги МЖтКнинг учала моддасида назарда тутилган ҳуқуқбузарликларни содир этган деб топилиб, унга нисбатан 6.690.000 сўм жарима жазоси ҳамда 183-моддада назарда тутилган 15 суткалик қамоқ жазоси тайинланганди.\n08 Август 15:49 47997\n08 Август 14:38 39800\n07 Август 18:46 38003\n07 Август 13:29 27959\n09 Август 14:27 25016


Бугун қирғиз - тожик чегарасининг очилиши айтилмоқда\n25 ноябр 2020, Тошкент вақти: 19:21\nҚирғизистон -Тожикистон чегараси 5 март куни эрталаб қайта очилади. Бу ҳақда “Азия-плюс” нашри тожик ҳукуматидаги манбасига таяниб хабар берган.\nНашрнинг билдиришича, 3 март куни Душанбеда ўтказилган икки мамлакат ҳукумат вакиллари учрашувида бу ҳақда келишиб олинган.\nЖорий йилнинг 11 январь куни Қирғизистон ва Тожикистон чегарачилари ўртасида содир этилган отишмадан сўнг чегара ёпиб қўйилган эди. Отишма пайтида Қирғизистоннинг беш, Тожикистоннинг уч чегарачиси яраланганди.